
1. BOG JE STVORIO NEBO I ZEMLJU 


Prije nego je bilo nebo i zemlja bijaše samo Go- 
spodin Bog. 

Na početku je stvorio Bog nebo i zemlju. Zemlja 
je bila pusta i prazna. Vode su pokrivale zemlju. Po- 
svuda je bila tama. 

Tada reče Bog: »Neka bude svjetlost«. I na- 
stala je svjetlost. 

Zatim reče Bog: »Neka bude svod nebeski«. I na 
stao je svod koga Bog nazva nebo. 

I reče Bog: »Neka se voda sabere na jedno mjesto 
i neka se pokaže suho«. Vode nazva more, a suho 
kopno. »Iz zemlje neka nikne trava i drvo«. I bilo 


je tako. 





Tada reče Bog: »Neka budu svjetlila na svodu 
nebeskom«. I zasjalo je sunce po danu, a mjesec i zvi- 
jezde po noći. 

I reče Bog: »Neka budu ribe u vodi, a ptice u 
zraku«. U vodi su zaplivale ribe, a zrakom su poletjele 
ptice. 

Zatim reče Bog: »Neka budu životinje na ze- 
mlji«. I bilo je tako. 

Na koncu stvori Bog čovjeka. 


*x 


1. Kako je postalo nebo i zemlja? 
Nebo i zemlju stvorio je Gospodin Bog. 


Bog je načinio nebo i zemlju iz ničesa. To znači: 
Bog je nebo i zemlju (svijet) stvorio. Dosta je bilo da 
Bog hoće — i svijet je postao. 

Boga zovemo Stvoriteljem neba i zemlje, jer je 
Bog stvorio nebo i zemlju. 


2. Što Bog može učiniti? 


Bog može učiniti sve što god hoće. Bog je svemo- 
guć. 


Bog neprestano uzdržava i upravlja svijetom. On se 
brine za sve stvorove, a osobito za čovjeka. On je svi- 
ma dobar Otac. Zato molimo: »Oče naš, koji jesi na 
nebesima«. 


3. Gdje je Bog? 
Bog je svuda prisutan: na nebu, na zemlji i na sva- 
kom mjestu. Bog je svudašnji. 

4. Zašto ne možemo Boga vidjeti? 


Boga ne možemo vidjeti, jer je duh i nema tijela. 


5. Je li Bog počeo živjeti? 
Bog je uvijek bio i uvijek će biti. Bog je vječan. 


6. Tko je Bog? 


Bog je Stvoritelj i Gospodar neba i zemlje od koga je 
sve što jesmo i što imamo. 


7. Ima li više nego jedan Bog? 


Samo je jedan Bog. 


PRIMJENA NA ŽIVOT. Kad gledaš večernje ne- 
bo, zvijezde na njemu, ljepote zemlje i veličinu mo- 
ra, pomisli kako je velik i dobar Gospodin Bog. Sve 
je to Bog stvorio da pokazuje njegovu slavu, a služi 
nama ljudima. 

Boga časti i moli: »Vjerujem u Boga, Oca 
Svemogućega, Stvoritelja neba i ze 
m lj e«. 

Svagdanjom jutarnjom i večernjom molitvom 
zahvaljuj Bogu što te je stvorio. 

2. BOG JE STVORIO ANĐELE 


Bog je stvorio i mnogo anđela. U početku su svi 
bili dobri i sretni. Poslije jedan dio anđela nije htio 
slušati Boga. Zato ih je Bog bacio u pakao. Tu se mo- 
raju zauvijek mučiti. Zovu se zli dusi ili đavli. Oni 
mrze ljude i navode ih na zlo. 

Dobri anđeli su ostali Bogu vjerni. Oni ljube Boga 
i služe Mu. Kod Boga su zauvijek sretni. Bog im je 
zapovjedio da nas čuvaju od svakog zla. Zovu se an- 
đeli čuvari. 

* 


8. Koga je Bog stvorio na nebu? 
Na nebu je Bog stvorio nebrojeno mnogo anđela. 


9, Kakvi su bili anđeli kad ih je Bog stvorio? 
Kad je Bog stvorio anđele, bili su svi dobri i sretni. 


10. Jesu li svi anđeli ostali dobri i sretni? 


Nisu: mnogi su sagriješili pa ih je Bog strovalio u 
pakao. Ti se zovu đavoli ili zli dusi. 


Đavoli napastuju ljude na zlo. Od napasti zlih du- 
hova obratit ćemo se ako se molimo Bogu i ako na- 
pasti od sebe postojano odbijamo. 


11. Kako nas pomažu dobri anđeli? 


Dobri anđeli nas pomažu tako da se mole za nas i da 
nam čuvaju dušu i tijelo. Zato se zovu anđeli čuvari. 





PRIMJENA NA ŽIVOT. Bog je tebi dao anđela 
čuvara. On te uvijek prati. Brani te od zla. Potiče na 
dobro. Štuj svoga anđela čuvara! Slušaj ga kad te 
potiče na dobro, a odvraća od zla. 

Anđele čuvare slavimo 2. listopada. 


Zazivaj svoga anđela čuvara svaki dan u jutro i 
uveče. Moli mu se: 


MOLITVA ANĐELU ČUVARU 


Anđele, čuvaru mili! — Svojom snagom me zakrili! 
Prema Božjem obećanju — Čuvaj mene noću, danju! 
Osobito pak me brani — Da mi dušu grijeh ne rani. 
A kad s ovog svijeta pođem — Sretno da u nebo 
dođem. Da se ondje s tobom mogu — Vijekom kla- 
njat dobrom Bogu. 


a ————————————————————————————————————————————<X 

3. BOG JE STVORIO PRVE LJUDE — SREĆA PRVIH 
LJUDI PRIJE GRIJEHA 


Prije nego je Bog stvorio prvoga čovjeka rekao je: 
»Načinimo čovjeka na sliku i priliku našu«. I na- 
čini Gospodin Bog tijelo od zemlje i udahnu mu bes- 
mrtnu dušu. Tako je postao čovjek živ. To je bio prvi 
čovjek. Bog mu je dao ime Adam. 


Bog je zasadio za čovjeka lijep vrt koji se zvao 
zemaljski raj. Ondje je bilo svakojakih drveta, punih 
lijepoga roda. U taj je vrt metnuo Bog čovjeka da ga 
obrađuje i čuva. Bog je rekao Adamu: »Sa svakoga 
drveta u vrtu slobodno jedi. Ali s drveta u sredini ne 
jedi. Ako budeš jeo, umrijet ćeš!« 

Adam je bio na zemlji sam. Tada Bog reče: »Nije 
dobro da čovjek bude sam. Načinimo mu pomoćnicu 
koja mu pristaje«. I pusti san na Adama pa od nje- 

govog tijela načini tijelo žene. Kad se Adam probudio, 
doveo mu je Bog ženu, a Adam joj dade ime Eva, Bog 
je dao Adamu i Evi u dušu poseban dar da su bili sveti. 
Po tome daru su bili djeca Božja. Adam i Eva bili su 
sretni u raju zemaljskom. Nisu trebali trpjeti ni umri- 
jeti. | 

: Bog je blagoslovio Adama i Evu i naredio im da 
budu roditelji svim ljudima i da podlože sebi čitavu 


zemlju. 
* 


12. Kako je Bog stvorio prvoga čovjeka? 
Bog je načinio prvom čovjeku od zemlje tijelo i udah- 
uuo mu dušu. Tako je postao prvi čovjek živ. 


Čovjek ima dušu i tijelo. Po duši je čovjek sličan 
Bogu. Duša je duh. Ona misli i sama odlučuje što će 
čovjek činiti i što neće činiti. Duša ima razum i slobod:- 
nu volju. 


13. Umre li duša kad tijelo umre? 
Ne, duša ne umire nikada. Duša je besmrtna. 


14. Kako se zovu prvi ljudi koje je Bog stvorio? 
Prvi ljudi koje je Bog stvorio zovu se Adam i Eva. 


Svi ljudi potječu od Adama i Eve. Zato su Adam i 
Eva naši praroditelji. 
15. Kako su živjeli prvi ljudi u zemaljskom raju? 


Prvi ljudi živjeli su u zemaljskom raju veoma sretno. 
Nisu trebali trpjeti ni umrijeti dok su bili Bogu poslušni. 














16. Jesu li prvi ljudi isprva bili dobri? 
Prvi ljudi bili su isprva dobri i sveti. 


. Bog je htio da Adam i Eva i sva njihova djeca bu- 
du zauvijek s Njime sjedinjeni kao djeca sa svojim 
Ocem. Zato im je dao poseban dar. 


17. Koji je najljepši dar što ga je Bog dao prvim 
ljudima? 

Najljepši dar što ga je Bog dao prvim ljudima jest 
posvećujuća milost. 


Bog je dušu prvih ljudi učinio lijepom, sjajnom i 
svetom. Ta ljepota i sjaj duše zove se milost po 
svećujuća. Po njoj su prvi ljudi bili djeca Božja. 
Bog ih je ljubio i bio im je blizu kao Otac svojoj djeci. 
Dobili su pravo da jednom dođu k Bogu u nebo. Na 
zemlji su trebali Boga spoznati, ljubiti i vršiti Njegovu 
volju. Tako su prvi ljudi trebali zaslužiti da budu zauvi- 
jek s Bogom na nebu sjedinjeni. To isto vrijedi i za sve 
nas ljude. 


18. Zašto smo na svijetu? 
Na svijetu smo zato da Boga spoznamo, ljubimo i da 


mu služimo i u nebo dođemo. 


Doći u nebo i s Bogom se zauvijek sjediniti znači 
spasiti svoju dušu. 

19. Što je Bog zapovjedio prvim ljudima? 

Bog je zapovjedio prvim ljudima da ne jedu s drveta 
u sredini raja. To se drvo zvalo drvo spoznanja dobra i 
zla. 

PRIMJENA NA ŽIVOT. Bog je moj nebeski Otac, 
a ja sam Njegovo dijete. Zato molim: »Oče naš 
koji jesina nebesima, sveti se ime tvo- 
je, dođi kraljevstvo tvoje, budi volja 
tvoja, kako na nebu, tako i na zemlji«. 

Od Boga primam svaki dobar dar za život. Zato 
molimo: »Kruh naš svagdanjidaj nam da- 
nas !« 

Svaki čovjek je moj brat po Bogu. Zato ga štu- 
jem. 

ribu. jon pe jo. gs 

4. GRIJEH PRVIH LJUDI 


Prvi ljudi nisu ostali dugo sretni. Đavlu je bilo žao 
što su oni djeca Božja, pa je unišao u zmiju da ih na- 
govori na zlo. 

Jednom je Eva došla k onom drvetu u sredini ra- 
ia. I reče joj zmija: »Zašto vam je Bog zapovjedio da 
ne jedete od svakog drveta?« Eva je odgovorila: »Da 
možda ne umremo«. A zmija joj reče: »Nećete nikako 
umrijeti, nego ćete biti kao Bog ako budete jeli«. 

Žena je vidjela na drvetu lijepo voće. Uzela ga je 
i jela. Potom je dala od toga voća i svojemu mužu pa 
je i on jeo. 

Tako su prvi ljudi prekršili zapovijed i sagriješili. 


že 


20. Jesu li prvi ljudi održali Božju zapovijed? 


Prvi ljudi nisu održali Božju zapovijed nego su jeli 
zabranjeno voće i tako sagriješili, 


Prvi ljudi su vjerovali đavlu više nego Bogu. Htje- 
li su biti jednaki Bogu. Njihov grijeh je bio velik. Zo- 
ve se smrtni jer im se Bog zgrozio da će umrijeti ako 
prestupe zapovijed. I grijeh anđela je bio smrtni grijeh. 

21. Sto Bog ljubi, a što mrzi? 

Bog ljubi dobro, a mrzi zlo. Bog je svet. 

22. Jesu li svi grijesi jednaki? 


Svi grijesi nisu jednaki. Neki su veliki ili smrtni gri. 
jesi. 


Tko učini smrtni grijeh stiže ga vječna smrt. 





23. Što Bog zna? 


Bog zna i vidi sve, pa i ono što mi mislimo. Bog je * 
sveznajuć. 





PRIMJENA NA ŽIVOT. Bog je moje najveće 
dobro, najbolji Otac. Grijeh vrijeđa Boga. Zato ne 
smijem griješiti, osobito ne griješiti teško. 

U napasti moli: »I ne uvedi nas u na 
paste. mamu. Toma 

Bog sve zna pa i najtajnije moje misli. »Jedno 
oko uvijek gleda, kom se sakrit ništa ne da«. 


u 





5. BOG KAZNI GRIJEH I OBEĆAJE SPASITELJA 


Kad su prvi ljudi sagriješili, prestali su biti djeca 
Božja, izgubili su posvećujuću milost. Uto su čuli Bo- 
žji glas pa su se od straha sakrili među drveta u raju. 
A. Bog zovnu Adama: »Adame, gdje si?« On se odazva: 
»Čuo sam tvoj glas pa sam se uplašio i sakrio se«. Bog 
mu reče: »Da nisi jeo s onog drveta s kojega sam ti 
zapovjedio da ne jedeš?«. Adam odgovori: »Žena mi je 
dala jesti s drveta pa sam jeo«. Onda Bog upita ženu: 
»Zašto si to učinila?« Eva odgovori: »Zmija me je pre- 
varila pa sam jela«. 

Tada reče Gospodin Bog zmiji da će doći jedna 
sveta žena koja će biti Majka Spasiteljeva. Ona će za- 
jedno sa svojim Sinom zmiji satrti glavu. Evi je Bog 
rekao: »Ti ćeš se mnogo mučiti sa svojom djecom«. A 
Adamu je rekao: »Trnje će ti rasti na zemlji i zemlju 
ćeš teško obrađivati, a napokon ćeš umrijeti«. ' 

Potom je Bog Adama i Evu protjerao iz raja. A 
pred rajem postavio je anđele s plamenim mačem da 


čuvaju put u raj. 


24. Što su izgubili prvi ljudi kad su sagriješili? 


Kad su prvi ljudi sagriješili, izgubili su posvećujuću | 
milost. 

Osim toga Bog je prve ljude kaznio da ih je istje- 
rao iz raja zemaljskoga pa su se morali mnogo mu- 
čiti i napokon umrijeti. 


. 25. Da li je prvi grijeh naškodio samo Adamu i 
Evi? 


Prvi grijeh naškodio je ne samo Adamu i Evi nego i 
svima ljudima. 

Prvi ljudi su bili zastupnici sve svoje djece. Što 
su oni dobili od Boga vrijedilo je za sve ljude. Što su 
oni izgubili, izgubili su za sve ljude. Tako prvi grijeh 
istječe od Adama i Eve i prelazi na sve ljude za: 
jedno s kaznom... Zato. se svi ljudi rađaju u tom gri- 
jehu. 


26. Kako se zove grijeh u kojem se svi ljudi rađaju? 


Grijeh u kojem se svi ljudi rađaju zove se istočni 
grijeh. 

Bog je jedino Blaženu Djevicu Mariju očuvao od 
istočnoga grijeha. Njezina duša bila je od prvoga časa 
života puna milosti. To se zove Bezgrješno Za 
čeće Blažene Djevice Marije. Blagdan Bez- 
grješnog Začeća Marijina slavi se 8. prosinca. 


27. Da li bi mogao ikoji čovjek s istočnim grije- 


hom doći u nebo? 


S istočnim grijehom ne bi nikoji čovjek mogao doći 
u nebo da se nije Bog smilovao na ljude. 


28. Kako se Bog smilovao ljudima? 


Bog se smilovao ljudima tako da im je obećao Spa- 
sitelja koji će ih otkupiti od grijeha. 





PRIMJENA NA ŽIVOT. Grijeh naših prarodite- 
lja nam jasno pokazuje koliko je zlo grijeh. Zato 
molimo: »Oprosti nam duge naše, kako i mi oprašta- 
mo dužnicima našim«. | 

Ne slušaj onog koji te navodi na grijeh, jer bi 
tako i ti mogao izgubiti milost posvećujuću. 

. Bog nam oprašta istočni grijeh u svetom kršte- 
nju. Zato nam je krštenje potrebno da spasimo dušu. 
Na krštenju ponovno dobivamo milost posvećujuću 
i postajemo opet djeca Božja. Zahvaljuj Bogu što si 
primio sveto krštenje. 








6. BOG DAJE DESET ZAPOVIJEDI 


Od Adamovih potomaka nastali su mnogi narodi. 
Od tih je Bog izabrao narod izraelski koji je vje: 
rovao u pravoga Boga i čuvao nadu u obećanog Spasi- 
telja. 

Izraelci prozvali su se kasnije i Židovi. 

Kad je izraelski narod boravio pod gorom Sinai, 
javio se Bog Mojsiju, vođi naroda, i rekao mu: »Budi- 
te pripravni za treći dan, jer će Bog saći pred svim na- 
rodom na goru Sinaj!« I pripravljali su se Izraelci tih 
dana: prali su svoje haljine i čuvali se grijeha. 

Treći dan zagrme gromovi, i munje zasijevaju, i 
zatrubi trublja vrlo jako. Gora Sinaj sve se dimila i 
tresla. I Gospodin Bog proglasi ove zapovijedi: 


1. Ja sam Gospodin Bog tvoj, nemaj drugih bogova uz 
mene. 
2. Ne izusti imena Gospodina Boga svoga uzalud. 

3. Spomeni se da svetkuješ dan Gospodnji. 
4. Poštuj oca i majku da dugo živiš i dobro ti bude na 


zemlji. 
5. Ne ubij. 
6. Ne sagriješi bludno. 
7. Ne ukradi. 
8. Ne reci lažna svjedočanstva. 
9. Ne poželi tuđeg ženidbenog druga. 
10. Ne poželi nikakve tuđe stvari. 

29. Tko nam je dao 10 zapovijedi? 

Deset zapovijedi dao nam je Gospodin Bog na gori 
Sinaju. i 


Bog je dao 10 zapovijedi preko izraelskog naroda 
svim ljudima. Zato je Isus učio: »Nisam došao ukinuti 
(10 zapovijedi) nego ispuniti«. 


30. Zašto nam je Bog dao 10 zapovijedi? 


Bog nam je dao 10 zapovijedi da ih držimo i tako 
dušu spasimo. 





PRIMJENA NA ŽIVOT. Bog ti je dao 10 zapo- 
vijedi kao vodiča na putu u vječnost. On ih je usadio 
i u tvoju dušu po unutarnjem glasu savjesti. Budi 
zahvalan Bogu za tako veliki dar. 


Često moli Gospodina Boga da poipuno vršiš 
volju Božju: »Oče, budi volja tvoja, kako na nebu 
tako i na zemlji«. Zato vrši Božje zapovijedi. 

Isus je rekao: »Ako me ljubite, držite moje za: 
povijedi«. Nauči napamet 10 zapovijedi i često ih po- 
navljaj da ih bolje upoznaš. 


A——d——_——ellrlrlr_rllr_rerla BA 

7. IZRAELCI SE KLANJAJU ZLATNOM TELETU — 
PRESTUPAK ZAPOVIJEDI 


Izraelci su obećali da će sve učiniti što je Bog na- 
redio. Međutim dok je Mojsije boravio na gori Sinaju, 
zaboravili su svoja obećanja, napravili zlatno tele, ple- 
sali oko njega i vikali: »To su naši bogovi koji su nas 
izveli iz Egiptal« — Kad je Mojsije sišao sa Sinaja i 
vidio kako se narod klanja zlatnom teletu, razbije dvi- 
je kamene ploče sa zapovijedima. Jer je narod odba- 
cio Božje zapovijedi, stigla ga je kazna. 

Izraelski je narod često kršio Božje zapovijedi, a 
innogi su otpali od Boga i propali zauvijek. Bog je na- 
rodu slao proroke da ga uče, opominju, karaju i sjeća- 
ju na obećanog Spasitelja. Ali izraelski narod često ni- 
je slušao svojih proroka. Napokon dopusti Bog da na- 
vale na njega neznabožački Asirci i Babilonci. Oni su 
mu oplijenili zemlju, popalili i razvalili glavni grad Je- 

ruzalem, a narod odveli u sužanjstvo. Nad razvalina- 
ma svetoga grada Jeruzalema gorko je plakao prorok 
Jeremija zbog grijeha svoga naroda i pozivao ga da se 
obrati Gospodinu Bogu svojemu. 

U sužanjstvu je izraelski narod trpio mnoge nevo- 
lje. Stoga se obraćao Bogu i molio da mu se smiluje i 
pošalje Spasitelja. A Bog izbavi narod od nevolja, i on 
se vrati u domovinu iza pretrpljenih mnogih kazna za 


grijehe. 
X 


Izraelski narod nije mario za opomene svojih pro- 
roka, nego je svojevoljno i hotimice prestu- 
pao Božje zapovijedi. 

31. Što čini tko hotimice prestupi Božju zapovijed? 


Tko hotimice prestupi Božju zapovijed, čini grijeh. 


Čovjek griješi ako zlo misli, govori, čini, ili 
ako ne izvrši ono što mu je dužnost. 

Svi grijesi nisu jednaki: ima velikih i malih 
grijeha. Veliki grijesi zovu se smrtni, a mali se zo- 
vu laki grijesi. Smrtni se zovu zato, jer njima gubi- 
mo posvećujuću milost, a sebi pribavljamo vječnu smrt 
u paklu. Laki grijesi se zovu zato, jer se laganije mogu 
oprostiti, pa i izvan ispovijedi. 

Smrtnim grijehom teško vrijeđamo Boga, presta. 
jemo biti djeca Božja i zaslužujemo mnoge teške kazne 
na ovom svijetu, a pakao na drugom svijetu. 

Smrtni grijeh čini tko svojevoljno prestupi zapo- 
vijed Božju u velikoj stvari; a laki grijeh čini tko svo- 
jevoljno prestupi zapovijed Božju u maloj stvari, ili u 
velikoj, ali ne posve svojevoljno. Treba se čuvati sva- 
koga grijeha, jer svakim grijehom vrijeđamo Boga, a 
sebi pribavljamo kazne na ovom i na drugom svijetu. 

PRIMJENA NA ŽIVOT. Grijeh je najveća nesre- 
ća za čovjeka. Grijeh je nepravda prema Bogu koji 
svako zlo mrzi. Grijeh je uvreda Boga koji je naš 
najbolji Otac i koji nas toliko ljubi. 

Da se laganije očuvaš grijeha, u času napasti po- 
misli da Bog sve vidi, čuje i zna. Ako ti se dogodi 
nesreća da sagriješiš, skrušeno se pokaj i moli: »Smi- 
luj mi se, Bože, po velikom milosrđu svome. I po 
velikoj dobroti uništi krivicu moju«. Radije sve izgu- 
biti nego Boga teško uvrijediti! 

8. KRATKO TUMAČENJE BOŽJIH ZAPOVIJEDI 


1. Ja sam Gospodin Bog tvoj, nemaj drugih bogova uz 
mene. 


Bog je naš jedini i potpuni Gospodar. Naša je prva 
i najglavnija dužnost da Ga priznajemo za svoga je- 
dinoga Gospodara. To činimo kad u Njega vjerujemo, 
u Njega se ufamo i Njega ljubimo više nego ijednu 
stvorenu stvar. Svoju vjeru u Boga iskazujemo mo- 
litvom. 

Tko u Boga ne vjeruje, tko čita knjige protiv vje- 
re, tko sumnja u Boga, tko mu se ne moli, ili se ne 
moli pobožno — taj se ogrješuje protiv prve zapovi- 
jedi. 

2. Ne izusti imena Gospodina Boga svojega uzalud. 


Božje ime znači samoga Boga. A jer je Bog svet 
i ime je Njegovo sveto, zato moramo Božje ime izgo- 
varati s poštovanjem. 

Tko izgovara ime Božje bez poštovanja, iz navike; 
iko pogrđuje ime Božje u srdžbi ili navici kad psuje 
(kune) Božje ime i ime Marije i svetaca — taj teško 
griješi. 

3. Spomeni se da svetkuješ dan Gospodnji. 


Bogu pripada sve vrijeme. On je posvetio dan kad 
je prestao stvarati i odredio ga za počinak. To je ne- 
djelja. Tada ne radimo teške poslove i pobožno slu- 
šamo sv. Misu. Time Boga priznajemo za svoga Gospo- 
dara. 

Tko radi u nedjelju teške poslove ili tko zanema- 
ruje sv. Misu i kod nje se nepristojno vlada, taj se 
ogrješuje o treću Božju zapovijed. 

4. Poštuj oca i majku da dugo živiš i dobro ti bude na 
zemlji. 


Bog je dao roditeljima vlast da u Njegovo ime 
zapovijedaju. Zato traži da ih poštujemo, ljubimo 1 
slušamo. Roditelji su i naši najveći dobročinitelji. 

Tko ne poštuje roditelje, tko ih vrijeđa ili ne slu- 
ša — taj krši Božju zapovijed. On griješi. 


5. Ne ubij. 


Bog je Gospodar našega života i naše duše i tijela. 
Zato traži da čuvamo tjelesni život i zdravlje svoje kao 
i život i dušu našega bližnjega. A kako svađa, uvreda 
i tučnjava dovodi do toga da naš bližnji, ili mi sami 
stradamo na zdravlju ili životu — to je svađa, uvreda i 
tučnjava grijeh protiv pete Božje zapovijedi. 

Tko drugoga navodi na grijeh taj škodi duši bli- 
žnjega i — griješi. 


6. Ne sagriješi bludno. 


Bog je stvorio naše tijelo. Ulio nam je osjećaj sti- 
dljivosti. U sv. krštenju je naše tijelo posvetio po milo- 
sti posvećujućoj. Mi smo postali hram Božji. 

Tko svojevoljno besramno misli, govori ili čini 
sam ili s drugim, taj pogrđuje čistoću svoga tijela. A 
to je pred Bogom teški grijeh. 


7. Ne ukradi. 
Bog hoće da čovjek sigurno posjeduje ono što je 
njegovo, što je njegova svojina. Zato moramo tuđe 


stvari čuvati. Ne uzimati ih potajno (krasti) niti silom 
oteti (otimačina). Što je netko izgubio treba mu vratiti. 

Tko krade, otimlje, vara ili ne vraća tuđu stvar 
— taj se ogrješuje o sedmu Božju zapovijed. 

Uzeto ili nađeno tuđe dobro — valja vratiti gospo- 
daru. 


8. Ne reci lažna svjedočanstva. 


Bog je istina. Zato traži da uvijek govorimo isti- 
nu. Njemu su mrska usta koja svijesno govore neisti- 
nu (koja lažu). Isto tako Bog traži da jedan drugoga 
poštujemo, da čuvamo dobar glas svojih bližnjih. 

Tko laže ili ocrnjuje svoga bližnjega istinito (ogo- 


vara) ili neistinito (kleveće) — taj se ogrješuje o osmu 


Božju zapovijed. 
9. Ne poželi tuđeg ženidbenog druga. 

Bog traži da ne želimo što je besramno. 
10. Ne poželi nikakve tuđe stvari. 


Iz želje da nepošteno dođemo do tuđe stvari do- 
lazi do toga da je doista i uzmemo. Zato Bog zabra- 
njuje i želju nepošteno doći do tuđe stvari (ukrasti je). 





.PRIMJENA NA ŽIVOT. Dobro se naučiti već od 
prvih dana da se ispitujemo svako veče jesmo li se 
ogriješili o koju Božju zapovijed. To znači ispitivati 
savjest. Tako se najlakše naučimo pripremati za do- 
bru sv. ispovijed. Kad smo ispitali što smo sagrije- 
šili, odmah požalimo što smo grijesima uvrijedili 
nebeskog Oca. Tako treba svaki dan naučiti se poka- 
jati za svoje grijehe. 

Bog Sin Spasitelj 
9, LJUDI SU ČEKALI SPASITELJA 


Dugo nije bilo Spasitelja kojega je Bog obećao 
ljudima. Za to vrijeme svi su se narodi pokvarili i nisv 
se držali Božjih zapovijedi. Jedini je izraelski narod sa- 
čuvao vjeru u pravoga Boga i ufanje u Spasitelja, jer 
je Izraelce Bog čuvao. 

Bog je više puta unaprijed kazao svetim prorocima 
da će Spasitelj doći iz kraljevskog roda Davidova; da 
će se roditi u Betlehemu od svete Djevice i činiti ve- 
lika čudesa; da će trpjeti, umrijeti i spasiti ljude; da 
će uskrsnuti i uzaći na nebo. 

Dobro su ljudi rado mislili na Spasitelja i molili 
Boga da ga što prije pošalje. 


X 


32. Da li je Bog odmah poslao Spasitelja? 


Bog nije odmah poslao Spasitelja. Ljudi su ga dugo 
čekali. 


Bog nije odmah poslao Spasitelja da bi ljudi spo- 
znali svoju nesreću i zaželjeli Spasitelja. 

Vrijeme prije Božića zove se Advent ili Do- 
šašće. Ono nas sjeća kako su ljudi čekali Spasitelja. 


33. Što su proroci unaprijed kazali o Spasitelju? 


O Spasitelju su proroci unaprijed kazali da će sam 
Bog doći i spasiti nas; da će se roditi u Betlehemu od 
Presvete Djevice i činiti velika čudesa; da će trpjeti, umri- 
jeti, uskrsnuti i na nebo uzaći. 

Napose su prorekli proroci da će Spasitelja izdani 
za 30 srebrnika, bičevati ga, popljuvati, probosti mu 
ruke i noge, a za haljine njegove baciti kocke. 

Što je Bog učinio za naše spasenje prije dolaska 
Isusova, zove se Stari zavjet, a što je učinio po 
Isusu, zove se Novi zavjet. Stari zavjet je bio pri- 
prava za dolazak Isusa Krista. 

Knjige u kojima je zapisano sve što je Bog učinio 
za naše spasenje, zovu se Sveto pismo Staroga 
i Novoga zavjeta. 





PRIMJENA NA ŽIVOT. Za tebe je Spasitelj do- 
šao na svijet. Budi mu zahvalan i rado slušaj Nje- 
govu nauku. Zato redovno polazi na vjeronauk. 

U Adventu se pripravi za blagdan Božića dobrom 
ispovijedi. 

Ako ti je moguće, polazi na zornice, tj. sv. Mise, 
u čast Majke Božje koje se služe u Adventu. 

10. ANĐEO NAVIJEŠTA ISUSOVO ROĐENJE — 
UTJELOVLJENJE SINA BOŽJEGA 


Kad je došlo vrijeme da dođe Spasitelj, poslao je 
Bog anđela Gabrijela u grad Nazaret. Tu je živjela 
sveta Djevica koja se zvala Marija. Ona je bila za- 
ručena za pravednoga muža po imenu Josipa. Marija 
i Josip bili su od roda kralja Davida. 

Anđeo dođe k Mariji i pozdravi je ovako: »Zdravo, 
milosti puna, Gospodin s tobom, blagoslovljena ti me- 
đu ženama.« Kad je Marija čula te riječi, uplaši se. 
Anđeo joj reče: »Ne boj se, Marijo. Rodit ćeš sina, i 
nadjeni mu ime Isus. On će biti velik, i nazvat će se 
Sin Svevišnjega.« A Marija unita anđela: »Kako će to 
biti?x Anđeo joj odgovori: »To će biti po Duhu Sve- 
tom. Zato će se sveto, što ćeš ti roditi, zvati Sin Božji«. 
Tada reče Marija: »Evo službenice Gospodnje, neka mi 
bude po riječi tvojoj.« I otiđe anđeo od nje. 


Poslije toga pohodi blažena Djevica Marija svoju 
rođakinju Elizabetu, majku Ivana Krstitelja. Kad je 
Marija pozdravila Elizabetu, ova se napunila Duha Sve 
toga i rekla: »Blagoslovljena ti među ženama, i blago- 
slovljen plod utrobe tvoje. Blago tebi što si vjerovala, 
jer će se izvršiti što ti je kazao Gospodin«. 

Tada objavi Bog i Josipu što se dogodilo. U snu 
mu se javio anđeo Gospodnji i reče da je Djevica Ma- 
rija začela po Duhu Svetom i da će roditi Sina kojemu 
neka nadjene ime Isus. 

riJ 


34. Kako je anđeo Gabrijel pozdravio blaženu Dje- 
vicu Mariju? 

Anđeo Gabrijel pozdravio je blaženu Djevicu Mariju 
ovako: »Zdravo, milosti puna, Gospodin s tobom, blago- 
slovljena ti među ženama«. 

BI. Djevica Marija je ona žena koju je Bog obećao 
našim praroditeljima. Pozdrav anđela Gabrijela i sv. Eli- 
zabete jesu temelji našega štovanja BI. Djevice i pouzdanja 
u Njezin zagovor. 


35. Što je anđeo navijestio blaženoj Djevici Marlj1? 


Anđeo je navijestio blaženoj Djevici Mariji da će ona 
biti Majka Isusa Krista, Sina Božjega. 


Blažena Djevica Marija je ponizno i dragovoljno 
pristala da bude Majka Spasitelja. Time je postala i 
majka sviju otkupljenih ljudi. To se dogodilo po Duhu 
Svetomu. Kad je blažena Djevica Marija pristala da 
bude Majka Isusu, Sin Božji je postao čovjek. Ova se 
istina zove Utjelovljenje Sina Božjega. Mi 
se sjećamo toga događaja na Blagovijest (25. 
ožujka). 

36. Tko je Isus Krist? 


Isus Krist je druga božanska osoba, jedinorođeni Sin 
Božji koji je postao čovjekom. i 


Ime _ »Isus« znači Spasitelj ili Otkupitelj. 
»Krist« znači Pomazanik ili Mesija. 
37. Zašto je Sin Božji postao čovjekom? 


Sin Božji postao je čovjekom da nam svojom naukom 
i primjerom pokaže put k Ocu, a mukom i smrću da nas 
otkupi od grijeha. 





PRIMJENA NA ŽIVOT. Kad ujutro, o podne i 
uveče zvoni Pozdravljenje, izmoli »Anđeo Gospodnji«. 
Dok to moliš, sjećaj se kako je Sin Božji došao na 
svijet da nas otkupi od grijeha i da nam opet pri- 
bavi izgubljenu milost. (Nauči molitvu »Anđeo Go- 
spodnji navijestio Mariji .. .«). 


29 


+ 


> + m KOL) Š 
ma 2 | Š 
ke | u id vo e 


Psi 


\ 
ji 


Zpppesor, 
ZL TATE Y 





a Nik: d 


e 


11. ROĐENJE ISUSOVO — PASTIRI U BETLEHEMU 
— BOŽžIcC 


Rimski car August izdao je zapovijed da se prebroje 
svi ljudi u njegovoj zemlji. I pošli su ljudi da se pri- 
jave, svaki onamo gdje su mu živjeli djedovi. Josip i Ma: 
rija bili su od kraljevskoga roda Davidova. Zato su oti- 
šli iz Nazareta u Betlehem, grad Davidov, da se ondje 
prijave. 

Kad su došli u Betlehem, nisu mogli nigdje naći 
stana. Onda otiđu izvan grada, nađu kraj Betlehema 
štalicu i uđu u nju. Onu svetu noć rodio se u štalici 
Spasitelj svijeta, Isus Krist. Marija... Maj. 
ka njegova, povila ga je i položila u jaslice. 


X 


38. Kako je Sin Božji postao čovjekom? 

Sin Božji postao je čovjekom tako da je uzeo dušu 
i tijelo, kako i mi ljudi imamo. 


Isus Krist je dakle pravi Bog i pravi čovjek. 


39. Gdje se Isus Krist rodio? 
Isus Krist se rodio u Betlehemu u štalici. 


Spomen na Isusovo rođenje slavimo na Božić 
(25. prosinca). Dan prije Božića zove se Badnjak. 


40. Tko je Otac Isusa Krista? 
Otac Isusa Krista je Bog Otac. 


41. Tko je Majka Isusa Krista? 
Majka Isusa Krista je blažena Djevica Marija. 


Blažena Djevica Marija zove se i Majka Božja ili 
Bogorodica, jer je njezin Sin Isus Krist, Sin Božji. 

Sveti Josip je bio Isusu hranitelj. Gospo- 
dina Isusa Krista s Djevicom Marijom i svetim Josi- 
pom zajedno zovemo Sveta obitelj. Svaka kršćan- 
ska obitelj treba da se posveti Svetoj obitelji, da je 
nasljeđuje u njezinu životu. 

One noći, kada se rodio Isus, čuvali su pastiri svo- 
ja stada u okolici Betlehema. I gle! Anđeo Gospodnji 
dođe k njima, i svjetlost ih obasja. Pastiri su se vrlo 
uplašili. I reče anđeo: »Ne bojte se! Javljam vam veli- 
ku radost: danas vam se rodio Spasitelj u Betlehemu. 
I eto vam znaka: naći ćete dijete povito gdje leži u ja 
slicama«. Ujedanput je došlo s neba mnogo anđela koji 
su hvalili Boga i pjevali: »Slava Bogu na visini, a na 
zemlji mir ljudima koji su dobre volje«. 

Tada su se pastiri odmah požurili u Betlehem gdje 
su našli dijete Isusa u jaslicama. Pastiri su se poklo- 
nili Isusu. Zatim su se radosni vratili i zahvaljivali Bo- 
gu za sve što su čuli i vidjeli. 

12. Tko je prvi došao pokloniti se djetetu Isusu? 


Prvi su se došli pokloniti djetetu Isusu pobožni pa- 
stiri iz okolice Betlehema. 


43. Tko je javio pastirima da se rodio Isus? 
Da se rodio Isus javio je pastirima anđeo. 


44. Što su pjevali anđeli kad se rodio Isus? 


Kad se rodio Isus, pjevali su anđeli: »Slava Bogu na 
visini, a na zemlji mir ljuđima koji su dobre volje.« 


45. Gdje se možemo i mi lako pokloniti Isusu? 

I mi se možemo lako pokloniti Isusu u crkvi. 

46. Na kojem je mjestu Isus u crkvi? 

Isus je u crkvi na oltaru, u svetohraništu. 

Osmi dan poslije rođenja nadjenuli su božanskom 


djetetu ime Isus. Toga se sjećamo na Novu godinu 
(1. siječnja). 





PRIMJENA NA ŽIVOT. Božić je najmiliji kr- 
šćanski blagdan. Na uspomenu Isusova rođenja  ki- 
timo na Badnjak božićno drvo i postavljamo jaslice. 
Isus Krist, Sin Božji, došao je na zemlju i rodio se 
u jaslicama kao siromašno djetešce. Tako je Isus 
pokazao kako su siromasi mili Bogu, ako su dobri. 
Darovi pod božićnim drvcem sjećaju nas na velike 
darove koje nam je Isus Krist donio s neba. Dobri 
se kršćani sjećaju o Božiću siromaha pa ih daruju, 
da i oni veselije provedu taj sveti blagdan. 

Pjesme za Božić: »Narodi nam se kralj nebeski«, 
»U to vrijeme godišta«, »Kirie eleison«, »Svim na 
zemlji«, »Djetešce ti moje drago«, »Spavaj, spavaj, 
Djetiću«. 

12. MUDRACI U BETLEHEMU — BOGOJAVLJENJE 


Kad se Isus rodio u Betlehemu, došli su mudraci 
s istoka u Jeruzalem, glavni grad židovske zemlje. I 
oni zapitaju: »Gdje je židovski kralj koji se rodio, jer 
smo vidjeli njegovu zvijezdu na istoku i došli smo da 
mu se poklonimo?« 

Kad je to čuo kralj Herod, uplašio se vrlo i upi- 
tao svećenike i starješine gdje bi se Krist rodio. Oni 
su odgovorili: »U Betlehemu, jer je tako Bog rekao«. 

Onda je Herod ispitivao mudrace kad im se poja 
vila zvijezda. Zatim ih je poslao u Betlehem i rekao 
im: »Idite i raspitajte se dobro za dijete, pa kad ga na 
đete javite mi da idem i ja da mu se poklonim«. l 

Mudraci su pošli iz Jeruzalema. [ opet im se po- 
kazala ona zvijezda koju su vidjeli na istoku. Kad su 
mudraci našli božansko dijete s Marijom, Majkom nje- 
govom, pali su ničice i poklonili se Isusu i dali svoje 

darove: tamjan (kao Bogu), zlato (kao kralju) i pleme- 
nitu mast (kao čovjeku). Potom im Bog zapovijedi da 
se ne vraćaju k Herodu. I mudraci otiđu drugim pu- 
tem u svoju zemlju. 

> 


f 47. Tko se poslije pastira došao pokloniti djetetu 
Isusu? 


Poslije pastira došli su se pokloniti djetetu Isusu tri 
mudraca ili tri kralja s istoka. 


48. Kako su doznali mudraci da se rodio Isus? 
Da se rođio Isus doznali su mudraci po čudotvornoj 
zvijezdi koja im se pojavila na istoku. 


Spomen na poklon svetih triju kralja djetetu Isu- 
su slavimo na Bogojavljenje ili Sveta tri 
kralja (6. siječnja). Taj dan je zapovijedani blagdan, 
pa ga moramo svetkovati kao i ostale blagdane koje 
je Crkva naredila. 


Ao 


PRIMJENA NA ŽIVOT. Isti Isus, kojemu su se 
klanjala sveta tri kralja, nalazi se u crkvi na oltaru 
u svetohraništu. To nam pokazuje i »vječno« svjetlo 
koje gori pred svetohraništem. Kad dođeš u crkvu 
i kad odlaziš iz crkve, okreni se prema svelohraništu, 
prigni koljeno pred Isusom i tako mu se pokloni. 
Reci: »Blagoslovljen Isus u Presvetom Oltarskom Sa- 
kramentu!« | 

.Isus i danas zove k sebi sve koji ga još ne po- 
znaju. To su pogani ili neznabošci. Njima šalj&isvoje 
poslanike, misionare. Oni propovijedaju Isisovu 
nauku i tako dovode ljude k Isusu. Mi smo svi dužni 
podesi misionare svojim molitvama i dobrim dje- 
ima da što više ljudi privedu k Isusu. 


—————oooooooooooo 

13. MARIJA I JOSIP PRIKAZUJU ISUSA U HRAMU 
— SVIJECĆNICA 


Kad je Isusu bilo četrdeset dana, donijeli su ga Jo- 
sip i Marija u Jeruzalem da ga prikažu Bogu. Ujedno 
su prinijeli u hramu svoj dar: dvije grlice ili dva go- 
luba. Tako je propisivao zakon Božji. 

U to vrijeme živio je u Jeruzalemu pobožni starac 
imenom Šimun. Njemu je Duh Sveti kazao da neće 
umrijeti dok ne bude vidio Spasitelja. Dok su Josip i 
Marija bili s božanskim djetetom u hramu, došao je 
Šimun i odmah je prepoznao obećanog Spasitelja. Tada 
je Šimun uzeo Isusa na ruke i rekao: »Sad ću mirno 
umrijeti, jer sam vidio Spasitelja svijeta«. A Mariji, 
Majci Isusovoj, reče: »Ti ćeš se mnogo žalostiti, jer će 
ljudi progoniti Isusa«. 

U isto je doba živjela u Jeruzalemu i starica ime- 
nom Ana. Ona je često dolazila u hram, mnogo je po- 
stila i molila. I ona je došla u hram kad su Isusa pri- 

kazali. Sretna što je vidjela Isusa, zahvaljivala je Bo: 
gu i ljudima je pripovijedala da je došao Spasitelj. 


* 


49. Sto znamo o Isusu kad mu je bilo četrđese: 
dana? 


Kad je Isusu bilo četrdeset dana, bio je u jeruzalem- 
skom hramu Bogu prikazan. 


Spomen na taj dan slavimo na Svijećnicu (z. 
veljače). Svećenik blagoslivlje na taj dan u crkvi vo- 
štane svijeće. Potom idu vjernici sa zapaljenim svijeća- 
ma u ophodu. Ovaj ophod naznačuje put Marijin u Je- 


ruzalem kad je Isusa u naručju nosila u hram. 





PRIMJENA NA ŽIVOT. Mi smo još sretniji od 
starca Šimuna, jer možemo i smijemo primiti Isusa 
u svoje srce u svetoj pričesti. Treba da misliš rado 
na Isusa. želi ga primiti i pripravljaj se za taj dan 
tako da se čuvaš grijeha i pobožnije moliš. 

Dobri kršćani užižu blagoslovljene svijeće kod 
kuće kad zaprijeti kakva nevolja, nevrijeme ili bo- 
lest i mole Boga da odvrati od njih svaku nesreću. 

Isto tako stavljaju se blagoslovljene svijeće u ruke 
umirućima neka ih Bog vodi u svjetlo vječno- 
ga života. Svijeća označuje Isusa. 


—_ra—____Č__jjj ana] 

14. BIJEG SVETE OBITELJI U EGIPAT — DJETINJSTVO 
ISUSOVO 


Herod je uzalud čekao mudrace i vrlo se razljutio 
što se nisu vratili k njemu. Nato je zapovjedio da se 
u Betlehemu i okolici pomore svi dječaci do dvije go- 
dine. Herod je mislio da će tako pogubiti Isusa. 


Ali prije nego su došli Herodovi ljudi, javio se an- 
đeo Josipu u snu i rekao: »Ustani, uzmi dijete i njego- 
vu Majku i bježi u Egipat, jer Herod hoće da pogubi 
dijete«. Josip je ustao odmah pa je s božanskim dje- 
tetom i njegovom Majkom pobjegao u Egipat. 

Uto su stigli Herodovi ljudi i pomorili sve dječake 
do dvije godine u Betlehemu i njegovoj okolici. I na- 
slao je u Betlehemu velik plač. 

Sveta obitelj ostala je u Egiptu do Herodove smrti. 
A kad je Herod umro, opet se javio anđeo Josipu i re- 
kao mu: »Vrati se, jer su umrli oni koji su htjeli ubiti 

dijete«. Tada se vrati Sveta obitelj i nastani se u Ga: 
lileji, u gradu Nazaretu. A Isus je napredovao u dobi i 
mudrosti. I bio je poslušan BI. Djevici Mariji i sv. Jo- 


sipu. 
X 


50. Zašto je Sveta obitelj pobjegla u Egipat? 
Sveta obitelj pobjegla je u Egipat, jer je kralj Herod 
htio pogubiti Isusa. 


51. Gdje je živio Isus kađa se vratio iz Egipta? 

Kada se Isus vratio iz Egipta, živio je u Nazaretu u 
kući svojih roditelja i bio im je poslušan. 

52. Zašto je Isus, Sin Božji, bio poslušan? 


Isus, Sin Božji, htio je biti poslušan da pokaže djeci 
kako ireba slušati roditelje. 





PRIMJENA NA ŽIVOT. Bog nikoga ne zapušta 
u nevolji i napasti. Na to nas sjeća molba Očenaša: 
»Izbavi.nas.od zla« I 

Svetkovinu Nevine djece slavimo 28. prosinca. 

Isus je svojim životom u Nazaretu pokazao kako 
treba držati četvrtu Božju zapovijed. 

15. DVANAESTGODIŠNJI ISUS IDE U HRAM — 
POLAZAK SLUŽBE BOŽJE 


Marija i Josip išli su svake godine u Jeruzalem na 
blagdane. Kad je Isusu bilo dvanaest godina, pošao je 
i on s njima. Poslije blagdana vraćali su se kući, a 
Isus je ostao u Jeruzalemu. Bl. Dj. Marija i sv. Josip 
otiđu dan hoda i opaze da nema Isusa. A kad ga nisu 
našli među rođacima i znancima, vratili su se u Jeru- 
zalem da ga tamo traže. Poslije tri dana nađu ga u hra- 
mu među učiteljima kako ih sluša i pita. A svi koji su 
ga slušali, divili se kako Isus mudro pita i odgovara. 


Tada mu reče Majka: »Sinko, što si nam učinio 
tako? Evo žalosni smo te tražili«. A Isus odgovori: 
»Zašto ste me tražili? Zar niste znali da meni treba 
biti u enom što je Oca mojega? I vratio se Isus sa 
svojim roditeljima u Nazaret, i bio im poslušan. Tu je 
ostao do svoje tridesete godine. 

53. Što znamo o Isusu kad mu je bilo dvanaest 
godina? 


Kad je Isusu bilo dvanaest godina, išao je sa svojim 
roditeljima u Jeruzalem i ondje ostao tri dana u hramu. 
54. Zašto je Isus išao u hram? 


Isus je išao u hram da nam pokaže kako treba rado 
ići u crkvu, ondje se pobožno vladati i Bogu moliti. 


55. U koje dane treba ići u crkvu? 


U crkvu treba ići svake nedjelje i u sve zapovijedane 
blagdane. 





PRIMJENA NA ŽIVOT. Tebi je crkva blizu pa 
zato ti je moguće da lako i redovno dolaziš 
k svetoj misi. Znaj da je crkva kuća Božja i stan 
Isusov. Stoga budi u crkvi uvijek miran(na), pristo- 
jan(na) i pobožan(na), da razveseliš tako Gospodara 
crkve koji se nalazi u Presvetom Oltarskom Sakra- 
mentu. To nam osobito zapovijeda treća zapo- 
vijed Božja i prva zapovijed crkvena. 

Radosnih događaja iz djetinjstva Isusova sjeća- 
mo se u radosnoj krunici: 

1. Koga si, Djevice- po Duhu Svetom začela. 


2. Koga si, Djevice, Elizabeti u pohode nosila. 
3. Koga si, Djevice, rodila. 

4. Koga si, Djevice, u hramu prikazala. 

5. Koga si, Djevice, u hramu našla. 

Javni život Isusov 


16. KRŠTENJE ISUSOVO — PRESVETO TROJSTVO 


Do svoje 30. godine ostao je Isus u Nazaretu. Tada 
je došlo vrijeme da započne izvršavati zadaću koju Mu 
je nebeski Otac dao. 


U to vrijeme u okolici Jordana živio je sveti Ivan 
Krstitelj, sin Zaharije i Elizabete. On je već kao dje- 
čak otišao u pustinju i ondje činio pokoru. Nosio je 
priprosto odijelo i hranio se siromašno. Nije pio ni 
vina ni opojnog pila. Bog je Ivana pozvao da pripravi 
narod za Isusov dolazak. Ivan je počeo propovijedati. 
»Pokoru učinite, jer je blizu kraljevstvo nebesko«. Mno- 
gi su ljudi dolazili k sv. Ivanu i priznavali svoje grijehe, 
a Ivan ih je krstio u rijeci Jordanu. 


Kad je bilo Isusu trideset godina, došao je i on k 
Ivanu da ga krsti. Ivan je rekao Isusu: »Treba da ti 

mene krstiš, a ne ja tebe«. Isus mu odgovori: »Pusti 


samo, jer tako Bog hoće«. Tada je Ivan krstio Isusa. 


Potom se otvori nebo i siđe na njega Duh Sveti kao 
golub u tjelesnom obliku. I čuo se glas nebeskoga Oca: 
»Ovo je Sin moj ljubezni koji je po mojoj volji.« 


> 


56. Tko se objavio kod Isusova krštenja? 


Kod Isusova krštenja objavio se Bog: Otac, Sin i Duh 
Sveti. 


57. Koliko je osoba u Bogu? 
U Bogu su tri osobe: Otac, Sin i Duh Sveti. 


58. Da li je svaka božanska osoba pravi Bog? 


Jest: Otac je pravi Bog, Sin je pravi Bog, i Duh Sveti 
je pravi Bog. 


Sve tri božanske osobe su oduvijek: sve su jedna- 
ko svemoguće, svete i sveznajuće. 


59. Da li je ipak samo jedan Bog? 

Jest, sve tri božanske osobe samo su jedan Bog. 

60. Kako se tri božanske osobe zovu jednim ime- 
HOM? 


Tri božanske osobe zovu se jednim imenom Presveto 
Trojstvo. 


Da vjerujemo u Presv. Trojstvo, pokazujemo kad 
se križamo: »U ime Oca i Sina i Duha Svetoga« i kad 
molimo: »Slava Ocu i Sinu i Duhu Svetomu«. 

PRIMJENA NA ŽIVOT. Kad izgovoriš ime triju 
božanskih osoba, sjeti se da te je Bog Otac stvo. 
rio, Bog Sin otkupio, a Bog Duh Sveti pos ve- 
tio. Sjeti se da si milost posvećujuću na krštenju 
primio u ime Presvetoga Trojstva. ' 

Svaka nedjelja u godini posvećena je Presvetom 
Trojstvu. Presveto Trojstvo napose slavimo u prvu 
nedjelju poslije Duhova (Blagdan Presvetog 
Irojstva). 

17. ISUS CINI ČUDO NA SVADBI — SAKRAMENAT 
ŽENIDBE 


Bila je svadba u Kani Galilejskoj. Na tu je svad- 
bu bio pozvan i došao Isus sa svojom presvetom Maj: 
kom i s učenicima. Kod svadbe je ponestalo vina. Ma- 
rija reče Isusu: »Nemaju vina«. A bilo je ondje šest 
velikih posuda za vodu. I reče Isus slugama: »Napuni- 
te sudove vodom!« I napunili su ih do vrha. Opet reče 
Isus slugama: »Zahvatite i nosite kumu!« Kad je kum 
okusio vodu, koja je postala vino, a nije 
znao otkuda je, pozvao je mladenca i rekao mu: »Sva- 
ki čovjek najprije iznosi dobro vino, a onda slabije. Ti 
si pak sačuvao dobro vino sve dosad«. To je bilo prvo 
čudo koje je Isus učinio na svadbi, u Kani Galilejskoj, 
i vjerovali su u njega učenici njegovi. 


*k 

61. Koje je prvo Isusovo čudo? 

Prvo je Isusovo čudo što je pretvorio vodu u vino. 

62. Gdje je Isus učinio prvo čudo? 

Isus je učinio prvo čudo na svadbi u Kani Galilejskoj. 


U raju zemaljskom rekao je Bog Adamu i Evi: 
»Nije dobro da čovjek bude sam. Rastite i množite se 
i napunite zemlju«. Tako je sam Bog ustanovio ženid 
bu. Zato je Isus došao na svadbu. Time je odlikovao 
mladence, a ženidbi je dao veliku čast i svetost. Po 
ženidbi dobivaju mladenci od Boga roditeljsku 
vlasti milost da u ime Boga zapovijedaju svojoj 
djeci i da ih odgajaju kršćanski, te jednom zasluže 
nebo. Ženidbu je Isus uzvisio na sakramenat, to 
jest učinio svetom stvari po kojoj daje ljudima svoju 
milost. 


63. Što je ženidba? 


Ženidba je sakramenat kojim se podjeljuje roditelj- 
ska vlast i milost. 


64. Tko je ustanovio ženidbu? 
Ženidbu je ustanovio Bog u zemaljskom raju, a Isus 
ju je uzvisio na sakramenat. 


Isus je rekao: »Što je dakle Bog združio, čovjek 
neka ne rastavlja«. 


65. Kako đugo traje ženidbeni vez? 


Ženidbeni vez traje do smrti muža ili žene. Ženidba je 
nerazrješiva, 

PRIMJENA NA ŽIVOT. Roditelji su po sakra- 
mentu ženidbe primili vlast i milost da se skrbe za 
tijelo djece i da ih odgajaju kršćanski, da jednom za- 
služe nebo. Zato treba da djeca štuju, ljube i slušaju 
roditelje kao Božje namjesnike. Moli Boga 
svaki dan za svoje roditelje, i nastoj da im učiniš 
kakvu uslugu i veselje! Pomaži ih koliko možeš, oso- 
bito kad ostare. A kad ih Bog uzme k sebi u vječ- 
nost, moli svaki dan za pokoj njihove duše. 








18. ISUS UTIŠA OLUJU NA MORU — ISUSOVA ČUDESA 


Jednom dođe Isus sa svojim učenicima do Galilej- 
skog mora i uđe u lađicu, a za njim uđu i njegovi apo- 
stoli. I reče Isus apostolima: »Otplovimo na drugu stra- 
nu mora!« I oni otploviše. Dok su tako plovili, Isus je 
zaspao. Ujedanput se digne na moru velika oluja ta- 
ko da su lađicu pokrili valovi. Uplašeni učenici prikuče 
se Isusu, probude ga i reknu: »Gospodine, izbavi nas, 
jer ćemo poginutil« A Isus im reče: »Zašto ste tako: 
strašljivi, malovjerni?« Tada zapovjedi Isus vjetrovi- 
ma i moru, i postade velika tišina. A ljudi, koji su to 
vidjeli, čudili su se i govorili su: »Tko je ovaj da ga 
slušaju vjetrovi i more?« 

Isus je činio i mnoga druga čudesa. Kad su učenici 
Ivana Krstitelja pitali Isusa da li je on obećani Sva- 
sitelj, odgovorio im je Isus: »Idite i javite Ivanu što 
čujete i vidite: Slijepi gledaju, hromi hodaju, gu- 

bavi.se čisteuxmrtvišustajujasiromašnima se 
propovijeda Evanđelje«. To su rijeći proroka Izaije ko- 
jima je unaprijed prorekao po kakvim će znacima ljudi 
poznati Spasitelja. 

XK 


66. Kaži nekoliko čudesa što ih je činio Isus? 

Isus je pretvorio vodu u vino; utišao oluju na moru; 
ozdravljao bolesne i uskrsavao mrtve. 

67. Zašto je Isus činio čudesa? 


Isus je činio čudesa neka ljudi poznaju da je on pravi 
Sin Božji. 


Isus kao pravi čovjek bio je umoran i spavao je 
u lađi, a kao pravi Bog zapovijedao je vjetru i valovi 
ma i činio čudesa. 


68. Što vjerujemo o Isusu Kristu? 


O Isusu Kristu vjerujemo da je pravi Bog i pravi 
čovjek. 





PRIMJENA NA ŽIVOT. Isus je svojim čudesima 
jasno pokazao ljudima da je pravi Bog. Ali je činio 
čudesa i zato da ljudima pomogne u različitim ne- 
voljama. Treba da imamo veliko pouzdanje u Božju 
pomoć, makar nam se čini da nas Bog ne pomaže. 
Bog nam je u nevoljama uvijek blizu. Samo se mi 
moramo čvrsto pouzdavati u Boga. 





48 





19. ISUS NAHRANI PET TISUĆA LJUDI — BOG JE NAŠ 
NAJBOLJI OTAC 


Kad je Isus jednom bio u pustinji, dođe k njemu 
mnogo ljudi. Isus ih je učio i ozdravljivao njihove bo- 
lesnike. Pred večer zapita Isus apostole: »Gdje ćemo 
kupiti hljeba da ovi jedu?« Jedan apostol odgovori: 
»Irebalo bi mnogo novaca za hljeb da svaki dobije 
samo malo«. A drugi apostol reče: »Ovdje je jedan dje- 
čak koji ima pet ječmenih hljebova i dvije ribice; ali 
što je to za tolike!« Nato Isus zapovijedi apostolima: 
»Kažite ljudima neka sjednu!« I ljudi su posiedali na 
travu, a bilo ih je pet tisuća. Tada uze Isus hliebove i 
ribe, zahvali Bogu, blagoslovi ih, prelomi hljebove i 
dade učenicima da dijele među ljude. Kad su se ljudi 
nasitili, reče Isus apostolima: »Saherite komade što sn 
nreostali da ništa ne proprdne«. A apostoli su sabr»oli 
i napunili dvanaest košara komada što su preostali. 
Kad je narod vidio to čudo, rekao je: »Ovo je zaista 

prorok koji ima doći na svijet«. Isus je znao da ga 
ljudi hoće učiniti kraljem; zato je otišao u goru sam i 
molio ondje. 

Isus je učinio ovo čudo zato da pokaže kako mo- 
že učiniti drugo veliko čudo: da pretvori kruh u svoje 
Tijelo, a vino u svoju Krv. Tako je Isus pripremio svo- 
je učenike da će ustanoviti Svetu Pričest. 


Mnogi od tih ljudi tražili su Isusa i našli ga dru- 
gi dan u gradu Kafarnaumu. Isus je znao da bi se opet 
htjeli nasititi kruhom, pa im je rekao neka se brinu i 
za kruh koji ostaje za život vječni. Na to su mu rekli: 
»Daj nam, Gospodine, svagda taj kruh!« Isus im reče: 
»Jasamživikruh,i kruh, koji ću ja dati, tije- 
lojemoje«. Ljudi su govorili: »Kako nam ovaj mo- 
že dati svoje tijelo za jelo?« A Isus im odgovori: »Za- 
ista, zaista vam kažem: ako ne budete jeli tijelo Sina 
čovječjega i pili njegove krvi, nećete imati života. Tko 
jedetijelomojeipijekrvmoju,imaživot 
vječni«. Nato su ga svi ostavili osim apostola. 


*K 


Isus je ljude nahranio u pustinji. Isus hrani i nas. 
Ljudi obrađuju zemlju, siju sjeme i žanju usjeve, ali 
Bog.daje:da.raste. 


69. Brine li se Bog .i za nas? 


Bog se brine za nas, jer od njega nam je život i zdra- 
vlje, hrana i pilo i svako dobro za našu dušu i tijelo. 


70. Zašto nam daje Bog toliko dobra? 
Bog nam daje toliko dobra, jer je naš predobri otac. 


50 





71. Kakvi treba da smo mi Bogu, kad je on naš 
predobri otac? 


Kad. je Bog naš predobri otac, treba da smo i mi 
dobra njegova djeca i da ga ljubimo više nego sve na 
svijetu. 


PRIMJENA NA ŽIVOT. Prije jela moli: »Blago- 
slovi, Gospodine, nas i ove tvoje darove. Po Kristu 
Gospodinu našem«. Poslije jela moli: »Hvalu ti daje- 
mo, svemogući vječni Bože, za sva dobročinstva tvo- 
ja. Koji živiš i kraljuješ po sve vijeke vjekova. 
Amen«. Ali ima inebeskikruh,a to je Sveta 
Pričest. Treba da moliš i za taj kruh. To je sam 
naš Spasitelj, Isus Krist. Bez Njega ne možemo oču- 
vati božanski život naše duše. On nas hrani za vječni 
život. Zato i Svetu Pričest nastojmo često primati. 

74. Zašto je Isus blagoslovio djecu? 


Isus je blagoslovio djecu da ih sačuva od grijeha i 
svakog drugog zla. 


75. Gdje možemo i mi dobiti Isusov blagoslov? 


Isusov blagoslov možemo i mi dobiti osobito kod svete 
Mise i kod »Večernje« ili »Blagoslova«. 








PRIMJENA NA ŽIVOT. Isus je tvoj najbolji pri- 
jatelj koji te nikad ne ostavlja! Na svršetku svete 
mise blagoslivlje nas svećenik blagoslovom Boga Oca 


20. ISUS BLAGOSLIVLJE BJECU — ISUSOV i Sina i Duha Svetoga. A kod Večernje ili Blagoslova, 

BLAGOSLOV kad je izložen Presv. Oltarski Sakrament, blagoslivlje 

ue ' ' X = nas sam Isus. Dok se daje blagoslov s Presvetim 

Isus je ljubio sve ljude, a osobito djecu. Tako je Sakramentom, poklekni, prikloni glavu, udari se u 

jednom propovijedao narodu cijeli dan i bio vrlo umo- prsa i reci: »Budi hvaljen i slavljen Isus u Presvetom 

ran. Podveće su došle majke s djecom da ih Isus bla- Oltarskom Sakramentu, sada i vazda i u vijeke vje- 
lovi. Učenici su pak branili majkama da idu k Isu- sove. APR u u Hu 

805 ' : EP AJ KOMSO su Djeca koja su pred svetohraništem u crkvi mir- 

su. A kad je to vidio Isus, rekao je apostolima: »Pusti- na i pobožna, dobivaju od Isusa mnoge pomoći ili 

te djecu neka dolaze k meni i ne branite im, jer takvi- milosti. Isus ih osobito voli. 


ma pripada kraljevstvo nebesko«. I Isus je djecu uzeo 
k sebi, zagrlio ih, metnuo na njih ruke i blagoslovio ih. 

72. Koga je Isus osobito ljubio? 





Isus je osobito ljubio djecu. 
73. Kako je Isus pokazao da ljubi djecu? 


Da ljubi djecu pokazao je Isus tako što je stavio na 
njih ruke i blagoslovio ih. 

21. ISUS SE POBRINUO ZA BOLESNIKE — 
SAKRAMENAT BOLESNIČKOG POMAZANJA 


Dok je Isus javno naučavao na zemlji, vrlo se bri- 
nuo i za bolesnike. Ljudi su mu priveli mnoge bolesni- 
ke koji su trpjeli od različitih nevolja i bolova, a Isus 
ih je iscijelio. Tako se jednom dogodilo u nekom gra- 
du da su do kuće, gdje je Isus učio, donijeli na nosili- 
ma uzetoga bolesnika. U kući je bilo toliko ljudi da 
nisu mogli s bolesnikom do njega. Zato su ga odnijeli 
na krov i spustili pred Isusa nosila na kojima je ležao 
bolesnik. Kad je Isus vidio njihovu vjeru, rekao je 
bolesniku: »Uzdaj se, sinko, opraštaju se grijesi tvoji!« 
Zatim mu reče: »Ustani, uzmi nosila i idi kući!« A bo- 
lesnik je odmah ustao, uzeo nosila i otišao kući hva- 
leći Boga. Tako je Isus pomogao mnoge bolesnike: 
oprostio im grijehe. a zatim ih je iscijelio. 

Ali je Isus naredio i svojim apostolima da idu k 
bolesnicima i da ih pomognu. Apostoli su pošli i pro- 
povijedali bolesnicima da čine pokoru: potom su ih 
mazali uljem i mnogi su bolesnici ozdravili. 

Napokon je Isus za bolesnike naredio i jedan po- 
sebni sveti sakramenat. Taj sveti sakramenat zove se 
bolesničko pomazanje ili sveto ulje. 

76. Što je bolesničko pomazanje? 
Bolesničko pomazanje je sakramenat naređen za bo- 
lesnike na korist duše, a više puta i tijela. 


77. Kad treba da primi bolesnik bolesničko poma- 
zanje? 

Bolesničko pomazanje treba da primi bolesnik, ako 
je moguće, dok je još kod svijesti. 

PRIMJENA NA ŽIVOT. Ako tebi ili kome drugo- 
me u kući pošalje dragi Bog tešku bolest, nemoj 
zavlačiti do posljednjeg časa da pozoveš svećenika 
u kuću jer te može preteći smrt prije negoli ti dođe 
svećenik u pomoć. 

Svećenik će donijeti u kuću Isusa da ti pomog- 
ne svetim sakramentima ispovijedi i pričesti i bole- 
sničkim pomazanjem. Ukućani teško griješe ako bo- 
lesnik njihovom krivnjom na vrijeme ne primi te 
svete sakramente i umre bez njih. 

Rado idi po svećenika, ako te pošalju ili zamole. 

22. OTAC OPRAŠTA IZGUBLJENOM SINU — SVETA 
ISPOVIJED 


Isus je pripovijedao ovu priču: Jedan čovjek imao 
dva sina. Mlađi sin reče ocu neka mu dade njegov dio 
od imovine. I otac mu dade. A sin uzme svoje i otiđe 
u daleku zemlju. Tamo je živio raskošno i grešno pa 
je potrošio sve što je imao. 


Uto je nastala glad u toj zemlji i sin je bio u ne- 
volji. Zato je otišao služiti nekoga gospodara one ze- 
mlje. Taj ga je poslao u svoj zaselak da pase svinje. Tu 
se želio nahraniti jelom što su jele svinje, ali mu ni 
toga nije nitko dao. 

Tada je sin počeo razmišljati. Kod moga oca ima- 
iu svi kruha i previše, a ja ovdje umirem od glada. 
Ustat ću i otići ocu svojemu i kazat ću mu: »Oče, sa- 
griješio sam Bogu i tebi; nisam dostojan više zvati se 

tvojim sinom; primi me u kuću kao najamnika«. Po- 
tom je ustao i otišao k ocu. 

Kad je još sin bio podaleko, ugledao ga je otac, i 
bilo mu ga je žao. Otac mu potrči u susret, zagrli ga i 
poljubi. A sin reče: »Oče, sagriješio sam Bo- 
guitebi;nisam dostojanzvatisetvojim 
sinom«. Otac pak zapovijedi slugama: »Iznesite brzo 
najljepše haljine i obucite ga; podajte mu na ruke pr- 
sten i na noge obuću; zakoljite ugojeno tele da jede- 
mo i da se veselimo. Jer ovaj sin bio je izgubljen i na- 
šao se«. I počeli su se veseliti. 


I. PRIJE ISPOVIJEDI 
Ispitaj svoju savjest! 


Izgubljeni sin mislio je u nevolji na svoga oca ko- 
ga je ostavio. Sjetio se svojih grijeha. I mi treba da 
prije ispovijedi razmišljamo što smo sagriješili. To se 
zove ispitivanje savjesti. 

78. Šta moramo razmišljati prije ispovijedi? 

Prije ispovijedi moramo razmišljati što smo sagrije- 
šili: to jest ispitati svoju savjest. 


Prije ispitivanja pomoli se Bogu da ti prosvijetli 
pamet; zatim pozovi Majku Božju i svoga anđela ču- 
vara. To možeš naći u molitveniku! 

Lako se možemo sjetiti svojih grijeha, ako se ispi- 
tujemo prema Božjim i crkvenim zapovijedima što smo 
sagriješili. 

Ispit savjesti možeš kratko obaviti, ako se ispitaš 
ovako: 

1. Molitva. Vjera u Boga, sumnje? 

2. Ime Božje. Psovka? 

. Sveta misa. Nedjeljni počinak? 
Roditelji. Stariji? 

. Mržnja. Svađa. Tučnjava? 

. 19. Besramno: misli, riječi, želje, djela? 
.1 10. Krađa. želja za krađom? 

Laž. Kleveta? 

Posni dani. 

10. Nevaljana ispovijed, uskrsna pričest? 

11. Oholost, škrtost, bludnost, zavist, neumjerenost 
u jelu i pilu, srditost, lijenost? 

Kod velikih i smrtnih grijeha ispitaj se i za broj 
grijeha koliko puta si ih učinio. Ako ne znaš tačan 
broj, sjeti se koliko si puta otprilike sagriješio na 
mjesec ili tjedan. 

Teški grijesi najčešće su protiv 2. zapovijedi: psov- 
ka imena Božjega i svetaca te kriva prisega; protiv 3. 
zapovijedi: svojevoljni grijesi protiv tih zapovijedi; te 
protiv 2. crkvene zapovijedi: nemrs. 


Pokaj se za grijehe! 


Izgubljeni sin kajao se za svoje grijehe, tj. bilo mu 
je žao što je ostavio svoga oca: sada mu je to bilo 
mrsko. 

I mi moramo žaliti i mrziti svoje grijehe kojima 
smo uvrijedili Boga i zaslužili njegovu kaznu. To zna- 
či u sebi pobuditi kajanje. 

79. Što moramo u sebi pobuditi da nam Bog opro- 
sti grijehe? 


Da nam Bog oprosti grijehe, moramo u sebi pobuditi 
pokajanje. 

80. Što znači pokajati se? 


Pokajati se znači: žaliti i mrziti na učinjene gri- 
jehe. 


Kod ispovijedi je najvažnije da se skrušeno 
pokaješ za svoje grijehe. Bez pokajanja Bog nikomu 
ne oprašta grijehe. Zato ne valja da samo brzo izgovo- 
riš riječi: »Kajem se od svega srca...«, nego treba da 
paziš na svaku riječ koju kod toga izgovaraš, i da ti 
bude uistinu od svega srca žao što si uvrijedio(la) dra- 
goga Boga, najveće i najmilije dobro. 

Zato treba promisliti: kako je nebeski Otac dobar, 
a ja sam Mu bio nezahvalan i još Ga vrijeđao. Zatim 
promisli: što je Spasitelj pretrpio za mene na križu, a 
ja sam grijesima vrijeđao Njegovu ljubav. Grijesima 
sam izgubio pravo na nebo, a zaslužio pakao. Pokaja- 
nje koje probuđujemo, jer nam je žao što smo grije- 
sima uvrijedili Boga, koji je najveće Dobro, zove se 
savršeno. Ako se čovjek ne može na smrtnom času is- 
povjediti, savršeno pokajanje oprašta sve grijehe 
kao da se ispovjedio. 

Ako se kajemo zato što smo grijesima izgubili ne- 
bo, a zaslužili pakao, to jenesavršeno pokajanje. 
U ispovijedi je i ovo pokajanje dovoljno. Prije ispovi- 
jedi treba se pokajati za sve smrtne grijehe. Tko ima sa- 
mo lake grijehe treba da se za njih pokaje. 


81. Šta moramo odlučiti prije ispovijedi? 


Prije ispovijedi moramo odlučiti da ćemo se popra- 
viti i da nećemo više griješiti. 

Odluči da nećeš više griješiti! 


Izgubljeni sin odlučio se vratiti svome ocu i po- 
praviti se. I mi moramo odlučiti da ćemo se vratiti 
Bogu i popraviti se. To je dobra odluka. 

Ni kod odluke ne valja samo brzo izgovoriti riječi: 
»Tvrdo odlučujem da ću se popraviti...«, nego treba 
da ozbiljno i od svega srca odlučiš da ćeš se popraviti. 
Treba odlučiti Frizbjegavati i'prilike za 
grijeh (zlo društvo, knjige) i upotrijebiti sva sred- 
stva da se popravimo (molitva, primanje sakramenata). 
Pošto razmisliš svoje grijehe, pokaješ se i odlučiš po- 
praviti se, pristupi k ispovijedi! 


II. KOD ISPOVIJEDI 
Ispovijedaj se iskreno! 


Izgubljeni sin vratio se kući i priznao ocu da je 
sagriješio. — I mi treba da priznamo svoje grijehe du- 
hovnom ocu i namjesniku Božjemu; a to je svećenik 
pred kojim ispovijedamo svoje grijehe zato da nas od 
njih odriješi. To se zove ispovijed. 

82. Šta znači ispovjediti se? 

Ispovjediti se znači: skrušeno kazati učinjene grijehe 
svećeniku da nas od njih odriješi. 

83. Zašto moramo kazati ispovjedniku svoje gri- 
jehe? 


Svoje grijehe moramo kazati ispovjedniku zato što 
je tako naredio Isus Krist. 


Kad dođe na tebe red da se ispovjediš, poklekni u 
ispovjedaonici. Svećenik te blagoslovi, a ti kaži? »Hva- 
ljen Isus«, prekriži se i počni ispovijed! 

84. Kako se počinje ispovijed? 


Ispovijed se počinje ovako: Skrušeno ispovijedam svo- 
je grijehe koje sam učinio(la) od... (na pr. od djetinj- 
stva, od konca, početka školske godine, od Uskrsa, Bo- 
žića... 


Sad kaži sve grijehe, ili barem sve smrtne, kojih 
se sjećaš. O smrtnim grijesima kaži koliko puta si ih 
učinio(la). Ako toga tačno ne znaš, reci otprilike koli- 
ko puta na dan, na tjedan, na mjesec. 

Potom reci: »Molim pokoru i odrješenje od prt- 
jeha«. Iza toga pozorno slušaj pouke ispovjednikove i 
pokoru koju ti on zada. A zatim klečeći još u ispovje- 
daonici završi ispovijed skrušenim pokajanjem. 


85. Kako se završuje ispovijed? 


Ispovijed .se završuje ovako: »Kajem se od svega srca 


što uvrijedih Boga, najveće i najmilije dobro. Mrzim na 


sve svoje grijehe i čvrsto odlučujem da ću se popraviti i 
da neću više griješiti«. 


Čekaj u ispovjedanici i ne odlazi prije nego te sve- 
ćenik odriješi riječima: »Ja te odrješujem od 
grijeha tvojih u ime Oca i Sina i Duha 


Svetoga. Amen«. Onda te prekriži, kaže »Hvaljen 


Isus«. a ti se nodieni i otiđi k oltaru, izmoli pokoru i 
»Molitve poslije ispoviiedi« iz molitvenika. 


Ako si na ispovii?*/i zaboravio(la) kazati koji smrt- 


ni grijeh, ispovijed je ipak bila vnliana pa se smiješ 


pričestiti. Što si zaboravio(la) reći ćeš na idućoj ispo- 
viiedi. Ali, ako je tko na ispovijedi hotimice zatajio 
koji smrtni grijeh, ispovijed mu je bila nevaljana, gri- 

\ 


bi 


jesi mu nisu oprošteni. Takav je počinio novi teški gri- 


jeh pa se ne smije pričestiti dok ne ponovi nevaljanu 
ispovijed. 


III. POSLIJE ISPOVIJEDI 
Izvrši naređenu pokoru! 


Izgubljeni sin želio je da ga otac primi kao na- 
jamnika u svojoj kući. On je bio pripravan pretrpjeti 
svaku kaznu koju će mu otac odrediti, samo da ga za- 
dovolji. 

I mi treba da budemo pripravni izvršiti sve ono 
što nam ispovjednik naloži, da tako zadovoljimo Bogu 
za svoje grijehe. 

To se zove zadovoljštinaili pokora. 


86. Što moramo izvršiti poslije ispovijedi? 


Poslije. ispovijedi moramo izvršiti onu pokoru koju 
nam je zadao ispovjednik. 


Tko zaboravi izmoliti naloženu pokoru dobio je 
oproštenje grijeha, ali mora kod naredne ispovijedi ka- 
zati da nije izmolio pokoru. 





PRIMJENA NA ŽIVOT. Cijeni i često upotreblja- 
vaj veliki dar Božje milosti za spas duše, sv. ispo- 
vijed. Treba se ispovjediti barem jednom godišnje o 
Uskrsu, pa i onda kad se nalazimo u pogibelji, a na 
duši imamo smrtni grijeh. Što češće čistimo dušu u 
valjanoj ispovijedi od grijeha, to će naša duša biti 
Bogu draža, jer će milost Božja biti u duši sve veća. 
Zalo čuvaj milost Božju čestim ispovijedanjem! 

23. POSLJEDNJA VEČERA ISUSOVA — PRESVETI 
| OLTARSKI SAKRAMENAT 


Isus je izvršio svoje obećanje da će ljudima dati 
svoje tijelo za jelo i svoju krv za pilo. To se zbilo na 
posljednjoj večeri. Dan prije posljednje večere otišao 
je apostol Juda k židovskim svećeničkim poglavarima 
i rekao im: »Šta ćete mi dati da vam izdam Isusa?« 
Oni su mu odredili trideset srebrnika. 

Drugi dan, u četvrtak, blagovao je Isus s aposto- 
lima vazmeno janje. To je bila Isusova posljednja ve- 
čera. Kod večere reče Isus: »Vrlo sam želio s vama bla- 
govati to vazmeno janje prije nego počnem trpjeti«. 
Za vrijeme večere uzme Isus ubrus i redom opere apo- 
stolima noge. Dok im je noge prao, rekao im je: »Vi 
ste čisti, ali ne svi«, jer je znao da će ga Juda izdati. 

Sad je došao sveti čas da Isus izvrši što je obe- 
ćao i dade ljudima svoje presveto Tijelo za jelo i svo- 
ju Presvetu Krv za pilo. I uze Isus kruh u svoje sve- 

ie ruke, blagoslovi ga, prelomi, dade učenicima i reče: 
sUzmite i jedite, Gino jetijelo IBOjEe«. Za- 
tim uze kalež s vinom, blagoslovi ga, dade im i reče: 
»Pijtetuz njega sriljernveo je KINMmoja. 
To čihive namo) spomeni 


Tako je Isus naredio Presveti Oltarski Sakramenat 
i svetu misu. 


ži 


87. Što je kod posljednje večere rekao Isus nad 
kruhom, a što nad vinom? 


Kod posljednje večere rekao je Isus nad kruhom: 
»Ovo je tijelo moje«, a nad vinom: »Ovo je krv moja«. 


88. Što je postalo od kruha i vina kad je Isus re- 
kao: »Ovo je tijelo moje«, »Ovo je krv moja«? 


Kad je Isus rekao: »Ovo je tijelo moje, »Ovo je krv 
moja«, od kruha je postalo pravo tijelo Isusovo, 
a od vina prava krv njegova. 


To je bila prva pretvorba 1 prva sveta 
misa. Poslije tih riječi ostale su od kruha i vina sa- 
mo još prilike kruhai vina, tj. sve ono što od 
kruha i vina primjećujemo: oblik, boju, miris, tek, itd. 


89. Koju je vlast dao Isus apostolima na posljed- 
njoj večeri? 


Na posljednjoj večeri dao je Isus apostolima vlast 
da i oni pretvaraju kruh i vino u tijelo i krv njegovu. 


Tu je vlast dao Isus apostolima kad im je rekao: 
»To činite na moj spomen«, 

90. Komu su apostoli predali vlast pretvarati kruh 
i vino u tijelo i krv Isusovu? 


Vlast preivarati kruh i vino u tijelo i krv Isusovu 
predali su apostoli biskupima i svećenicima. 


91. Gdje pretvaraju biskupi i svećenici kruh i vino 
u tijelo i krv Isusovu? 


Biskupi i svećenici pretvaraju kruh i vino u tijelo i 
krv Isusovu u svetoj misi. 

To biva kod pretvorbe na oltaru prije po- 
dizanja. ' 

Jer se tijelo i krv Isusova pod prilikama kruha i 
vina čuva na oltaru da bude našoj duši za hranu, 
zato se ta najsvetija tajna kršćanske vjere zove Pre- 
sveti Oltarski Sakramenat ili Sveta Pri- 


ičest. 


92. Što je Presveti Oltarski Sakramenat? 


Presveti oltarski sakramenat jest pravo tijelo i prava 
krv Isusa Krista pod prilikama kruha i vina. 


Pod svakom prilikom nalazi se čitav i ne- 
razdijeljen Isus. Isus ostaje tako dugo na 
oltaru dok traju prilike kruha i vina. 


Tako Isus trajno ostaje među nama nazočan u Pre- 
svetom Sakramentu. Tu prima naše molbe i prinosi 
ih nebeskom Ocu. Tu nas blagoslivlje kad se svečano 
izloži Presveti Sakramenat. Mi Ga rado i često posje- 
ćujemo. Njemu iskazujemo najveće štovanje. 


PRESVETI OLTARSKI SAKRAMENAT se čuva na 
glavnom oltaru. Pred njim uvijek gcri vječno svjetlo. 
U svetohraništu se nalazi kalež s posvećenim Hostija- 

ma. Zato poklekni pred Presvetim Oltarskim Sakra- 
mentom kad ulaziš i izlaziš iz Crkve. 





PRIMJENA NA ŽIVOT. Isus nas doista jako lju- 
bi, jer hoće da ostaje uvijek među nama. Zahvaljuj 
Mu se za tu veliku dobrotu i ljubav! Dođi često i ra- 
do u crkvu gdje se čuva Presveti Oltarski Sakrame- 
nat! Tu se klanjaj njemu i pozdravljaj ga: »Budi 
hvaljen i slavljen Isus u Presv. Oltar 
skom Sakramentu sada i vazda i u vi 
jeke vjekova. Amen«. 

Kad polaziš mimo crkve, skini šešir ili se po- 
božno prekriži da pozdraviš Isusa. 

Sveti Četvrtak sjeća nas kako je Isus ustanovio 
Presveti Oltarski Sakramenat. Svečanim načinom sla- 
vimo to na Tijelovo. 

24. APOSTOLI PRIMAJU SVETU PRIČEST — 
PRIPRAVA ZA SVETU PRIČEST 


Kad je Isus naredio Presveti Oltarski Sakramenat, 
dao je apostolima svoje tijelo za jelo i svoju krv za 
pilo. Apostoli su tada prvi put primili tu nebesku hra- 
nu. To je bila njihova prva sveta pričest. Oni 
su bili presretni. 

Poslije svete pričesti rekao je Isus apostolima: 
»Mir vam ostavljam, mir svoj dajem vama«. — »Ako 
budete držali moje zapovijedi, ostat ćete u mojoj lju- 
bavi«. — »Ljubite jedan drugoga!« Potom su se Isus i 
apostoli zahvaljivali nebeskom Ocu. 

93. Što primamo u svetoj pričesti? 
U svetoj pričesti primamo tijelo i krv Gospodina na- 
šega Isusa Krista duši za hranu. 


Isus je rekao: »Tko jede tijelo moje i pije krv mo: 
ju, ostaje u meni i ja u njemu«. 


94. S kim se najuže združujemo kod svete pričesti? 


Kod svete pričesti se najuže združujemo s Isusom 
Kristom, Bogom i Spasiteljem svojim. 


Isus je rekao: »Tko jede tijelo moje i pije krv mo: 
ju, ima život vječni, i ja ću ga uskrsnuti na sudnji dan« 
95. Koje još milosti daje sveta pričest? 


Sveta pričest umnožava milost posvećujuću, oprašta 
lake grijehe, čuva od smrtnih; slabi zle sklonesti i jača 
u dobru. Ona je zalog slavnog uskrsnuća. 

96. S kakvom dušom treba pristupiti k svetoj prt- 
ćesti? 


K svetoj pričesti treba pristupiti s čistom dušom, to 
jest u posvećujućoj milosti. 


S malim grijehom smijemo se pričestiti, ali treba 
nastojati da nam je duša što čistija. Zato se treba pri- 
je pričesti pokajati i za lake grijehe. 


Tko bi se usudio pristupiti k pričesti u smrtnom 
grijehu, taj bi učinio svetogrđe. Zato valja brižno 
nastojati da se valjano ispovijedamo. 


Na pričest valja doći natašte, tj. da jedan sat 
prije pričesti ne jedemo ništa, niti pijemo alkoholnih 
pića. Vodu smijemo piti i kroz to vrijeme. 


Svećenik okrenut od oltara prije pričešćivanja drži 
u ruci svetu Hostiju. Tad se ti duboko naklonjen(a) 
udaraj u prsa triput, i izgovori ove riječi: »Gospo- 
dine, nisam dostojan(na) da uniđeš pod 
krov moj, nego samo reci riječ/1ozdra 
vit će duša moja«. 


Kad pak svećenik pristupi k tebi da te pričesti, 
stavi pod bradu na prsa otvoren molitvenik ili čist 
rupčić ili posebnu za to propisanu pliticu. Svećenik drži 
Presveto Tijelo u ruci i kaže: »Tijelo Kristovo«, a ti 
odgovori: »Amen«. Podigni glavu, gledaj u svetu Hosti- 
ju, čedno otvori usta i jezik spusti na donju usnicu. 
Pošto si pobožno primio(la) Presveto Tijelo Isusovo, 
zatvori usta i pokloni se. Zatim ustani, idi polagano 
na svoje mjesto i idući gledaj preda se. Tada klekni i 
moli »Molitve poslije svete pričesti« iz molitvenika! 

PRIMJENA NA ŽIVOT. Prije pričesti pomisli 
tko dolazi k tebi? Zato probudi vjeru u Isusa u 
Presv. Sakramentu. Ponizi se pred njim zbog svojih 
grijeha. Zatim se pouzdaj u Isusovu dobrotu i uzvra- 
ti mu ljubav ljubavlju. 

Molitve poslije pričesti Isus najradije sluša i 
usliši. Moli ga neka ti pomogne da ostaneš dobar(a). 
Moli za roditelje, braću, sestre i pokojnike. 

Svaki je kršćanin dužan primiti svetu pričest u 
uskrsno vrijeme. Treća zapovijed crkvena glasi: »S v a- 
ke se godine najmanje jedanput ispo- 
vjedi io Uskrsu pričesti«. A ti dolazi rado 
k Isusu i u drugo vrijeme, klanjaj mu se i primaj 
ga češće! Ako ti je duša čista od smrtnog grijeha, 
možeš se pričestiti i bez ispovijedi. Ali moraš imati 
iskrenu želju da po svetoj pričesti postaneš bolji i 
isusu sličniji. 

25. ISUS MOLI U SMRTNOJ MUCI — O MOLITVI 


Nakon što su Isus i apostoli svršili posljednju veče- 
ru, rekao je Isus: »Noćas ćete me svi ostaviti«. A Petar 
odgovori: »Ako te i svi ostave, ja te neću ostaviti«. Na- 
io će mu Isus: »Zaista ti kažem, prije nego pijetao za- 
pjeva triput ćeš se mene odreći«. 

Potom su otišli na Maslinovu goru. Tamo je Isus 
rekao apostolima: »Žalosna je duša moja do smrti. Po- 
čekajte ovdje i bdijte«. Nato je otišao malo dalje sam, 
pao je na zemlju i molio: »Oče moj, ako je moguće, 
oduzmi ovu muku od mene. Ali neka ne bude kako ja 
hoću nego kako ti hoćeš«. 

Zatim je došao Isus k apostolima, našao ih je gdje 
spavaju i rekao im: »Bdijte i molite se da ne padnete 
u napast!« I otišao je, pa je opet molio kao i prije. A 
kad je Isus tako molio i treći put, osjetio je smrtnu 

muku i oblio ga krvav znoj. Tada mu se javi anđeo 
s neba i okrijepi ga. 

Kad je Isus svršio molitvu, opet je došao k apo- 
stolima koji su spavali. I reče im: »Ustanite, idemo! 
Evo približio se moj izdajnik«. 

Uto se približavao Juda s četom i rekao: »Koga ja 
poljubim, onaj je, držite ga i odvedite«. Kad je Juda 
pristupio k Isusu reče mu: »Zdravo, učitelju!« i polju- 
bi ga. A Isus ga upita: »Prijatelju, što si došao? Juda, 
poljupcem izdaješ Sina čovječjega!« Tada stupi Isus 
pred četu i zapita: »Koga tražite?« Odgovore mu: »Isu- 
sa iz Nazareta«. A Isus im reče: »Ja sam«. Na to su 
ljudi uzmakli i pali na zemlju. Isus im opet reče: »Ako 
dakle mene tražite, ostavite ove neka idu«. Zatim su 
metnuli ruke na Isusa i pograbili ga. 

Kad je to vidio apostol Petar, izvadio je mač i od- 
sjekao uho slugi svećeničkom. A Isus reče Petru: »Za- 
djeni mač u korice! Ili misliš da ja ne mogu moliti 
Oca mojega pa bi mi poslao sada više od dvanaest četa 
anđela«. IT dohvati se Isus slugina uha i ozdravi ga. Nato 
je četa odvela Isusa. Avostoli su se razbjegli, samo su 
Petar i Ivan išli izdaleka za Isusom. 


< 


97. Što je učinio Isus kad je bio žalostan? 


Kad je Isus bio žalostan, molio se nebeskom Ocu. 
98. Šta činimo kad se molimo? 
Kad se molimo, razgovaramo s Bogom ili sa svetima. 


Molitvom Boga slavimo, zahvaljujemo mu 
ili ga molimo za nova dobročinstva. 


TI 


99. Kako valja moliti? 


Moliti valja pobožno. 


Pobožno se molimo kad mislimo na ono što 
molimo. 


100. Je li nam molitva potrebna? 


Molitva nam je potrebna, jer je to Isus zapovjedio. 
Bez molitve ne možemo dobiti od Boga milost da se zla 
klonemo, ni da dobro činimo i tako dušu spasimo. 


Zato nas Isus potiče da »uvijek molimo i nikad ne 
prestajemo moliti«. Osobito treba moliti ujutro, uve- 
čer, prije i poslije jela, u crkvi. Dobra molitva nije ni- 
kada uzaludna. 

Najizvrsnija molitva je Očenaš ili molitva 
Gospodnja. Zove se molitva Gospodnja, jer je sam 
Isus Krist učio ljude moliti Očenaš i zapovjedio da 
tako molimo. U Očenašu molimo za sve potrebe duše 
i tijela. 





PRIMJENA NA ŽIVOT. Prije svake molitve krat- 
ko promisli da u molitvi razgovaraš sa svojim Stvo- 
riteljem i Spasiteljem. Često preko dana izgovaraj 
kratke molitve: Isuse, smiluj mi se! Srce Isusovo, 
budi moje spasenje! . 

Kad te stigne kakva žalost, ne prestani moliti, 
nego se predaj u Božje ruke i reci otprilike ovako: 
»Dragi Bože, oduzmi od mene ovu muku, ali budi 
volja tvojal« Tako je činio Isus. Bogu odano moli u 
Očenašu: »Budi volja tvoja, kako na nebu, tako i na 
zemlji«. 

26. PETAR SE KAJAO — JUDA OČAJAO — BOG JE 
MILOSRDAN 


S Maslinske gore dovela je četa Isusa svezana k 
velikom svećeniku Kajfi. Kod njega su bili sabrani Ži- 
dovski svećenički poglavari i starješine. Oni su tražili 
svjedočanstvo protiv Isusa da bi ga ubili, ali ga nisu 
našli. Svjedoci su optuživali Isusa, ali se njihova svje- 
dočanstva nisu slagala. 


Nato ustane Kajfa i zapita Isusa: »Reci nam jesi 
li ti Krist, Sin Božji?« Isus odgovori: »Jesam«. A 
veliki svećenik reče: »Što nam trebaju svjedoci? Eto 
čuli ste kako je pogrdio Boga. što mislite?« I oni su 
mu odgovorili: »Zaslužio je smrt«. 


Potom su Isusa odveli u tamnicu. Tamo su mu se 
rugali, pljuvali mu u lice i udarali ga šakama. A jedni 
su mu pokrili oči, udarali ga po licu i govorili mu: 

x»Reci, tko te je udario?« I druge mnoge pogrde govo- 
rili su protiv Isusa. 

Dok su Isusa u noći ispitivali u sudnici, napolju u 
dvorištu Petar se grijao kod vatre. 1 pristupi k njemu 
sluškinja vratarica i reče: »I ti si bio s Isusom«. A 
Petar zataji Isusa pred svima: »Ne poznajem ga«. 1 
kad je izašao k vratima, ugleda ga druga sluškinja i 
reče onima koji su bili ondje: »I ovaj je bio s Isusom 
iz Nazareta«. I opet reče Petar: »Ne znam toga čovje- 
ka«. A malo potom pristupili su i drugi i rekli Petru 
da je i on jedan od Isusovih učenika. Tada se počeo 
Petar kleti i preklinjati da ne poznaje Isusa. I odmah 
zapjeva pijetao. U tom času proveli su Isusa mimo 
Petra. A Gospodin se okrenuo i pogledao Petra. 
Nato se Petar sjetio kako mu je Isus rekao nakon po- 
sljednje večere: »Prije nego pijetao zapjeva, triput ćeš 
se mene odreći«. Potom je Petar izašao napolje i gorko 
je zaplakao. 


Kad je vidio izdajnik Juda da su Isusa osudili na 
smrt, bilo mu je žao. I on donese trideset srebrnika k 
slarješinama pa im reče: »Sagriješio sam što sam iz- 
dao pravednika«. A oni mu rekoše: »Što mi marimo za 
to!« A Juda baci srebrnike u hramu i objesi se. 


“e 


Petar se nije čuvao prigode za grijeh i odviše se 
uzdao u sebe. Ali je Petar pokazao kako se moramo 
kajati i napustiti prigodu za grijeh. Petar se pokajao 
iz srca skrušena, a ne samo riječima. On se po- 
kajao radi Isusa što je uvrijedio svoga najboljeg 
Učitelja, i zaslužio da ga Isus odbaci od sebe. Ali je 
Petar bio siguran da će mu Isus oprostiti, jer se po- 

uzdavao u Njegovu dobrotu. On se odmah popra- 
vio, jer je imao čvrstu odluku da više ne gri- 
ješi. Zato mu je Isus oprostio. 


101. Oprašta li Bog svakom grešniku? 


Bog oprašta svakomu grešniku koji se skrušeno kaje 
za svoje grijehe. Bog je milosrdan. 


I Juda se kajao za svoj grijeh. No Juda se nije ka- 
jao od žalosti, što je uvrijedio i izdao svoga Učitelja i 
Boga, već zbog sramote, što je učinio toliki zločin. Ju- 
da se nije uzdao u Spasitelja da će mu oprostiti. Za- 
pao je u očaj i počinio novi grijeh. 





PRIMJENA NA ŽIVOT. Petar je pokazao kako 
se moramo kajati da nam Bog oprosti grijehe. Kad 
ideš na sv. ispovijed, imaj pred očima ovaj primjer 
sv. Petra. Ako tko teško sagriješi, ili ga stigne koja 
nevolja, neka ne pada u očaj kao Juda. Neka se 
skrušeno kaje za grijehe i uzda se u Boga kao Petar, 
i Bog će mu oprostiti. 

Uzdaj se, dakle, stalno u Boga, jer »Bog svojih 
ne ostavlja«. 

21. PILAT OSUĐUJE ISUSA NA SMRT — ISUS NAS 
UČI TRPJETI 


U petak ujutro dovedoše Isusa Ponciju Pilatu, 
upravitelju židovske zemlje, da ga i on osudi. Poncije 
Pilat ga ispita, ali ne nađe nikakve krivnje na njemu. 
A kad je doznao da je Isus iz Galileje, poslao ga je 
Herodu, poglavaru galilejskom, koji je tada bio u Jeru- 
zalemu. Ali Isus ništa nije odgovarao kad ga je pitao 
Herod. Zato mu se on naruga, dade ga obući u bijelu 
haljinu i posla ga natrag Pilatu. 

Pilat je rekao starješinama i narodu: »Eto, ja sam 
ga pred vama ispitao i nikakve krivice nisam našao na 
njemu. A ni Herod nije našao ništa što bi zasluživalo 
smrt«. A o blagdanu je bio običaj da upravitelj pusti 
narodu po jednoga sužnja koga oni hoće. Pilat je htio 
pustiti Isusa. Zato je pitao starješine i narod: »Koga 
hoćete da vam pustim, Barabu ili Isusa? A oni odgo- 
voriše: »Pustite nam Barabu, a Isus neka se razapne!« 

Kad je vidio Pilat da ništa ne pomaže, i da je buna sve 
veća, uze vode, opra ruke pred narodom i reče: »Ja 
nisam kriv za smrt ovoga pravednika nego vi«. A narod 
odgovori: »Krivi ćemo biti mi i djeca naša«. 

Tada preda Pilat Isusa vojnicima da ga bičuju. Oni 
su ga bičevali i obukli u crvenu haljinu. Zatim su spleli 
vijenac od trnja i metnuli mu na glavu, a u desnicu 
stavili mu trstiku. I klecali su na koljena pred njim i 
rugali se »Zdravo, kralju židovski!« Još su pljuvali na 
njega i trstikom ga tukli po glavi. 

Kad su se vojnici narugali Isusu, svukli su mu cr- 
venu haljinu i obukli ga u njegovu haljinu. Zatim su 
ga izveli na goru Kalvariju da ga razapnu. A Isus je 
nosio teški križ i pod njim je više puta pao na zemlju. 
Na putu su natjerali nekoga Šimuna iz Cirene da Isu- 
su ponese križ. A neka pobožna žena (Veronika) pru- 
žila je rubac Isusu da otare svoje sveto lice. 

Kad su došli na goru Kalvariju, dali su vojnici 
Isusu ocat pomiješan sa žučju. Isus je okusio ocat, ali 
Piti nije htio. Ondje su mu svukli odijelo, raspeli ga na 
križ i pribili mu čavlima ruke i noge. Nad glavu su 
metnuli natpis: » Isus Nazarećanin, kralj ži- 
dovski«. A raspeli su i dva zločinca, jednoga Isusu 
s desne strane, a drugoga s lijeve. Vojnici su razdijelili 
među sobom Isusove haljine. 


*& 


102. Tko je Isusa osudio na smrt? 
Isusa je osudio na smrt rimski upravitelj židovske 
zemlje, Poncije Pilat. 


103. Gdje su Isusa raspeli na križ? 


Isusa su raspeli na križ na gori Kalvariji blizu Je- 
ruzalema. 





PRIMJENA NA ŽIVOT. Isus je trpio nedužno. 
Sve je muke podnio strpljivo, te nije otvorio usta 
da se potuži. A sve je to činio iz ljubavi prema na- 
ma, jer nas je ljubio do kraja. Budi zahvalan svome 
Spasitelju što ti je ostavio takav primjer! | : 

Uči se od Isusa strpljivo podnositi boli i patnje 
života. Ne tuži se na nevolje koje ti Bog pripušta. 
Ne prigovaraj Božjim odlukama. Vrši volju Božju i 
u nevolji! 

Sjeti se svakog petka muke Isusove. Na uspome- 
nu toga što je Isus taj dan toliko trpio za nas, od- 
redila je Crkva za taj dan u sedmici nemrs, tj. 
da ne jedemo mesa. Druga zapovijed crkvena glasi: 
»Posti zapovijedane poste i u određene- 
dane ne mrsi«. — Pjesma: »Stala Majka pod ra- 
spelom«. 

28. ISUS UMIRE NA KRIŽU — SVETA MISA 


Kad su Isusa čavlima pribijali na križ, stajalo je 
okolo mnogo ljudi. A oni koji su prolazili onuda, ru- 
gali su mu se i podsmijevali: »Ako si Sin Božji, siđi s 
križa«. A Isus je molio za neprijatelje: »Oče, opro- 
stiim, jerne znaju što čine«. I jedan zloči- 
nac, koji je bio raspet s Isusom, reče Isusu: »Spomeni 
se mene, Gospodine, kad dođeš u kraljevstvo svoje!« 
A Isus mu odgovori: »Zaista ti kažem, danas ćeš biti 
sa mnom u raju«. 

Kod križa je stajala Majka Isusova, a s njom su 
bili apostoli Ivan i Marija Magdalena. Isus reče Majci: 
»Evo ti sina!« Potom reče Ivanu: »Evo ti maj- 
k el« I od toga je časa uzeo Ivan k sebi Majku Isusovu. 

Oko podne nastade tama po cijeloj zemlji i potra- 
je do treće ure. Tada poviče Isus: »Oče, u ruke 
Tvoje predajem duh svoj!«, prekloni glavu i 
umre. 

I gle, zemlja se potrese, grobovi se otvore, i usta- 
nu mnogi sveci koji su bili umrli. 

Onaj dan, kad je Isus umro na križu, bio je pe- 
tak. Prije nego su Isusovo tijelo skinuli s križa, je- 
dan je vojnik probo kopljem Isusovo Srce, i odmah 
je potekla iz njega krv i voda. 

Predveče toga dana dođu k Pilatu dva odlična čo- 
vjeka i zamole da smiju ukopati Isusa. Pilat im je to 
dopustio. I oni skinu s križa Isusovo tijelo pa ga obaviju 
platnom i pomažu mirodijama. A jedan od te dvojice, 
imenom Josip iz Arimateje, imao je u blizini novi grob 
što ga je bio za sebe isjekao u kamenu. U taj grob 
položili su sveto Isusovo tijelo. Na vrata 
groba metnuli su veliki kamen. — Sutradan rano, u 
subotu, došli su svećenički poglavari, zapečatili grob i 
postavili straže da ga čuvaju. 


* 


104. Što je učinio Isus da nas otkupi i spasi? 
Da nas otkupi i spasi, Isus se žrtvovao za nas na 


.. 


križu. 

105. Od čegn nas je Isus otkupio i spasio? 

Isus nas je otkupio od grijeha i spasio od vječne 
smrti u paklu. 


106. Što nam je Isus zaslužio na križu? 


Isus nam je na križu zaslužio milost posvećujuću i 
pravo na vječni život u nebu. 


107. Kako se Isus žrtvovao na križu? 


Isus se žrtvovao na križu tako da je trpio, krv svoju 
prolio i umro. 

108. Gdje dobivamo plodove žrtve Isusove na križu? 


Piodove žrtve Isusove na križu dobivamo u svetoj 
misi i sakramentima. 


Isus se žrtvovao na križu krvnim načinom. 
Ali Isus je htio da svoju žrivu obnavlja do konca svi- 
jeta. Zato je na posljednjoj večeri ustanovio svetu 
Misu. Poslije pretvorbe kruha i vina u svoje Tijelo i 
Krv rekao je apostolima: »To činite meni na spomen«. 
Po zapovijedi ima se sv. Misa neprestano prikazivati. 

Žrtva Isusova na križu i sv. Misa je jedna ista žr- 
tva. Isti je svećenik koji je prinosi, ista je žrtva: sam 
Isus Krist. Razlika je samo ta da u svetoj Misi Isus 
ne trpi i ne prolijeva svoju krv niti tjelesno umire. U 
svetoj Misi Isus pod odijeljenim prilikama kruha i vi- 
na predočuje na vidljiv način svoju smrt na križu. Za- 
to je sveta Misa nekrvna žrtva Isusova. 

U Starom zavjetu ljudi su Bogu žrtvovali životinje 
i zemaljske plodove. U Novom zavjetu Bogu se pri- 
kazuje za žrtvu Isus Krist pod prilikama kruha i vina, 
a to je sv. Misa. 


109. Zašto u svetoj Misi dobivamo plodove žrtve 
Isusove na križu? 


U svetoj Misi dobivamo plodove žrtve Isusove na 
križu zato, jer je sveta Misa i žrtva Isusova na križu jed- 
na te ista žrtva. 


110. Što je sveta misa? 


Sveta misa je nekrvna žrtva Novoga zavjeta, u kojoi 
se Isus Krist pod prilikama kruha i vina neprestano pri- 
nosi nebeskom Ocu. 

PRIMJENA NA ŽIVOT. Isus Krist je trpio i 
umro na križu da nam pokaže kako nas svakog po- 
jedinca neizmjerno ljubi i kako je grijeh neizrecivo 
zlo. Zato neka ti križ bude svetinja, znak tvoga spa- 
senja. Poštuj križ i pozdravi ga kad ga vidiš izložena 
u našim domovima i na raskršćima naših cesta. Ne- 
moj se stidjeti križa! On će te jednoć pratiti na tvoj 
grob i na grobu biti znak tvoje vjere u Isusa Krista. 


Žalosnih događaja života Isusova sjećamo se u 
žalosnoj krunici: 


1. Koji se za nas krvlju znojio. 

2. Koji je za nas bičevan bio. 

3. Koji je za nas trnjem okrunjen bio. 
4. Koji je za nas teški križ nosio. 

5, Koji je za nas raspet bio. 


- 





29. OBREDI SV. MISE 


Na posljednjoj večeri Isus je naložio apostolima 
da pretvaraju kruh u Njegovo Tijelo, a vino u Njegovu 
Krv. Tada je Isus služio prvu sv. Misu. 

Apostoli i njihovi učenici vjerno su vršili što im 
je Isus naložio. I oni su služili sv. Misu. A služili su je 
na sličan način kako je Isus služio na Posljednjoj ve- 
čeri. 

Posljednja večera je imala dva dijela. Tako i sv. 
Misa ima dva dijela. Prvi se dio zove bogoslužje riječi, 
a drugi zahvalna žrtva (Euharistija). 


I. Bogoslužje riječi 


Prvi dio Posljednje večere sačinjavali su obredi 
blagovanja vazmenog jaganjca. Ti su obredi sjecali 
Izraelce na izlazak iz egipatske zemlje. Kod obreda su 
molili svete pjesme ili psalme i ponavljali uspomene 
na izlazak iz Egipta. Apostoli su zadržali molitve i tu- 
mačenje božjih djela izabranom narodu. Tako danas 
sv. Misa započinje molitvama. Misnik najprije moli na 
podnožju oltara ispovijed. Zatim slavi Boga pjesmom 
u čast Presvetoga Trojstva (»Slava Bogu na visini«). 
Tada kao glavni dio bogoslužja riječi slijede dva čita- 
nja iz sv. Pisma. 

Prvo se zove Poslanica. A to zato, jer se tu čitaju 
dijelovi iz poslanica ili pisama apostola prvim kršća- 
nima. U poslanici nas Crkva poučava o kršćanskom 
životu. 

Drugo čitanje se čita na drugoj strani oltara kamo 
se prenese misna knjiga. To čitanje sadrži zgode iz ži- 
vota Isusova koje su napisali evanđelisti, a zovu se 
Evanđelja. 

Nakon čitanja evanđelja slijedi propovijed ili tu- 
mačenje evanđelja. Nato zajednički molimo »Vjero- 
vanje«. Tako završava bogoslužje riječi. 





PRIMJENA NA ŽIVOT. Bogoslužje riječi slušat 
ću onako kako su apostoli slušali Isusa na Posljed- 
njoj večeri. Pitat ću se: Što meni Isus danas kaže? 
Što moram ja učiniti? To će još bolje protumačiti 
propovijed. Zato ću je pažljivo slušati i nastojati 
Činiti što mi se preporuča. 

Isus je rekao: »Blago onima koji slušaju moju 
riječ i slijede je«. 


=, 





ll. Zahvalna žrtva ili Euharistija 
Na Posljednjoj večeri su apostoli najprije pripre- 
mili stol i jelo. I misnik najprije priprema žrtvene da- 
rove: kruh i vino. On ih zatim prikazuje nebeskom Ocu. 
Prvo hostiju na zlatnom tanjuriću. Nato ulije u kalež 

nešto vina i vode i prikaže nebeskom Ocu. To se zove 
prikazanje. Tako je Isus načinio. 

Kod prikazivanja prinosimo sami sebe i sve što 
imamo. Molimo: »Primi, Sveti Oče, ovaj dar na hvalu 
i slavu Imena Tvojega, nama na dobro, a na korist svo- 
joj svetoj Crkvi«. 

Sada slijedi najvažniji dio sv. Mise: pretvorba. 
Misnik najprije zazivlje čitav nebeski dvor da bi pri- 
sustvovao ovom činu. Tada ministrant pozvoni da se 
i mi saberemo i preporučimo sve svoje potrebe Spasi- 
telju koji će začas sići na oltar. (Svet). 

Misnik se sagne, uzme hostiju u ruke, blagoslovi 
je, kaže nad njom: »Ovo je tijelo moje«, po- 
klekne i podigne sv. Hostiju da Joj se i mi poklonimo. 
Nato uzme kalež i nad njim kaže: »Ovo je krv 
mo ja«. Poklekne i podigne kalež sa sv. Krvlju. Ovo je 

najsvetiji čas sv. Mise. Isus se pod odjelitim prilika- 
ma kruha i vina žrtvuje nebeskom Ocu. Ministrant po 
zvoni da se i mi poklonimo. 


Kad svećenik podiže Sv. Hostiju, molimo: 
»Isuse, Tebi živim, 
Isuse, Tebi umirem, 
Isuse, Tvoj sam živ i mrtav.« 


A kad podiže Sv. Krv, molimo: 
»Isuse, u Te vjerujem, 
Isuse, u Te se ufam, 
Isuse, ljubim Te.« 
Poslije podizanja molimo: »Vječni Oče, prikazu: 
jem Ti predragocjenu Krv Isusa Krista kao zadovolj- 
štinu za svoje grijehe i za potrebe svete Crkve«. 


Time završava glavni dio zahvalne žrtve — pre- 
tvorba. 


u 

Isus je na Posljednjoj večeri, nakon što je pretvo- 
rio kruh u svoje Tijelo i vino u svoju Krv, pričestio 
apostole. Tako čini i misnik. On se priprema na sv. 
pričest molitvom »Očenaš«. Prelomi Sv. Hostiju. Uzme 
obadva dijela u svoje ruke. Sagnut govori tri puta: 
»Gospodine, nisam dostojan da uniđeš pod krov moj, 
nego samo reci riječ i ozdravit će duša moja«. Potom 
blaguje Sv. Tijelo i Sv. Krv. 

I mi se kod pričesti pričešćujemo, ako nemamo na 
duši teški grijeh. Sa svećenikom molimo: »Gospodine, 
nisam dostojan da uniđeš pod krov moj, nego samo 
reci riječ i ozdravit će duša moja«. 

To je treći glavni dio zahvalne žrtve — Sv. Pri- 
čest. 

Poslije Sv. Pričesti misnik se zahvaljuje na veli- 
kom daru. Tako je učinio i Isus kad je završio Posljed- 
nju večeru. 

Na koncu misnik daje svima blagoslov. S tim Bo- 
žjim blagoslovom idemo kućama da nas on prati na 
svakom našem koraku. 





PRIMJENA NA ŽIVOT. Sv. Misa je naša zajed- 
nička žrtva. Mi svi, koji smo kod sv. Mise nazočni, 
prinosimo Ocu najsvetiji dar, Isusa Krista. Zato je 
pobožno prisustvovanje naša dužnost i naša čast. 

Sv. Misi dužni su prisustvovati svi kršćani koji 
su navršili 7 godina, a nisu bolesni ili spriječeni ko- 
jim važnim razlogom. Dužni smo prisustvovati čita- 
voj sv. Misi. 

Sv. Misi prisustvuj s molitvenikom u ruci i prati 
njezine dijelove te moli zajedno s misnikom. 

Prva crkvena zapovijed glasi: »Svetkuj za 
povijedane blagdane i slušaj pobožno 
sv. Misu u nedjelju i zapovijedane 
blagdane«. 

30. ISUS JE USKRSNUO OD MRTVIH — USKRS 


Isusovo tijelo ležalo je u grobu do trećega dana. 
Treći dan rano ujutro Isus je uskrsnuo od mr- 
tvih i slavno izašao iz groba. I gle! Anđeo Gospodnji 
sašao je s neba, odvalio kamen s grobnih vrata i sjeo 
na kamen. I zemlja se vrlo potresla. Lice anđelovo bi- 
lo je sjajno kao munja, a njegovo odijelo bijelo kao 
snijeg. A stražari su uzdrhtali od straha i postali kao 
mrtvi. Potom su otišli u grad i javili svećeničkim po- 
glavarima sve što se dogodilo. 


Isti dan ujutro, vrio rano, pošle su neke žene s 
mirodijama da pomažu Isusovo tijelo. Putem su me- 
đu sobom govorile: »Tko će nam odvaliti kamen od 
grobnih vrata?«,.. A kad su došle do groba, opazile 
su da je kamen odvaljen. Nato je otrčala Marija Mag- 
dalena u grad k apostolima da im javi. Ostale pak žene 
vidjele su u grobu anđela odjevena u bijele haljine i 

uplašile se. A anđeo im reče: »Nemojte se bojati! Isusa 
tražite raspetoga? Uskrsnuo je! Nema ga ovdje. 
Evo mjesto gdje su ga položili. Idite i kažite njegoviimn 
učenicima i Petru da je Isus uskrsnuo«. 

Kad su čuli Petar i Ivan što im kazuje Marija 
Magdalena, pošli su odmah na Isusov grob. Ondje su 
našli plahte gdje leže, i ubrus koji je bio na Isusovoj 


glavi. Zatim su se vratili u Jeruzalem. 


X 


111. Kamo je sašla Isusova duša kad se rastala s 
tijelom? 

Kad se Isusova duša rastala s tijelom, sašla je nad 
pakao gdje su bile duše preminulih pravednika. 


112. Zašto su duše preminulih pravednika bile nad 
paklom? 


Duše preminulih pravednika bile su nad paklom, jer 
je zbog istočnog grijeha bilo nebo zatvoreno. 


113. Kako je dugo ostalo tijelo Isusovo u grobu? 


Tijelo Isusovo ostalo je u grobu do trećeg dana. Tre- 
ći dan se opet združilo s dušom te je Isus slavno uskrsnuo 
iz groba. 


Isus je uskrsnuo vlastitom snagom od mrtvih. To 
je najsigurniji dokaz da je Isus Bog, gospodar života 
i smrti. Uskrsnulo tijelo Isusovo bilo je preobraženo. 
Ono nije moglo ni trpjeti ni umrijeti. Spomen na taj 
dan slavimo na Uskrs. To je najveći kršćanski blag- 
dan kao što je uskrsnuće Isusovo najveće čudo. 

PRIMJENA NA ŽIVOT. Isus je izašao živ iz gro- 
ba kao pobjednik nad grijehom i smrću. Zato se 
slika s barjakom u ruci kao znakom pobjede. Obredi 
uskrsnuća obavljaju se sada opet kao u prvo vrijeme 
kršćanstva u noći od subote na Uskrs. To su obredi 
uskrsnog bdijenja. Za vrijeme tih obreda 
obavlja se procesija s upaljenim svijećama. One 
označuju uskrslog Isusa. 


U uskrsno vrijeme pjeva se »Aleluja« što znači 
»Slavimo Gospodina«. 
Pjesma za Uskrs: »Kraljice neba, raduj se«. 


ene. 

31. ISUS SE JAVLJA APOSTOLIMA NA DAN USKRSNUCĆA 
SAKRAMENAT SV. ISPOVIJEDI 


Uveče onoga dana, kada je Isus uskrsnuo, bili su 
apostoli zajedno u jednoj sobi u Jeruzalemu. Vrata su 
zaključali, jer su se bojali onih koji su mučili Isusa. 
Uto dođe Isus, stade među njih i reče: »Mir vama!« 
Apostoli su se uplašili i mislili su da vide duha. A Isus 
im reče: »Što se plašite? Pogledajte mi ruke i noge, 
jer duh nema tijela, kao što vidite da ja imam«. I kad 
to reče, pokaže im ruke i noge. A dok još nisu apo- 
stoli vjerovali i u čudu se radovali, upita ih Isus: »Ima- 
te li što za jelo?« A oni mu dadu pečene ribe i meda. 
Isus je jeo pred njima. Tada su apostoli vjerovali da je 
to zaista Isus, i bili su veseli. 

Onda Isus dahne u apostole i reče im: »Primite 
Duha Svetoga! Kojima oprostite grijehe, oprostit će 
im se, a kojima zadržite, zadržat će se«. Tako je Isus 
naredio sakramenat pokore ili svetu ispovijed. 


že 


114. Kakvu je vlast dao Isus apostolima na dan 
svoga uskrsnuća? 


Na dan svoga uskrsnuća dao je Isus apostolima vlast 
opraštati grijehe. 


115. Kojim je riječima dao Isus apostolima vlast 
opraštati grijehe? 


Isus je dao apostolima vlast opraštati grijehe ovim 
riječima: »Primite Duha Svetoga! Kojima oprostite gri- 
jehe, oprostit će im se, a kojima zadržite, zadržat će se«. 

116. Komu su apostoli predali vlast Opraštati gri- 
jehe? 


Vlast opraštati grijehe predali su apostoli biskupima 
i svećenicima. 

Biskupi i svećenici opraštaju grijehe u svetom 
sakramentu ispovijedi. 

117. Što je sakramenat ispovijedi? 


Sakramenat ispovijedi je sakramenat u kojem bisku- 
pi i svećenici mjesto Boga opraštaju grijehe. 


U sakramentu ispovijedi opraštaju se grijesi samo 
skrušenim vjernicima, tj. onima koji se za 
grijeh od srca pokaju, iskreno ih ispovjede i volju ima- 
ju popraviti se i za grijehe zadovoljiti. 

118. Mogu li se svi grijesi oprostiti u sakramentu 
ispovijedi? 


U sakramentu ispovijedi mogu se oprostiti svi grijesi 
koji su učinjeni poslije krštenja. 


Sakramenat sv. ispovijedi bezuvjetno je potreban 
za spasenje svakome tko je poslije krštenja smrtno 
sagriješio. 


PRIMJENA NA ŽIVOT. čim je Isus uskrsnuo, 
još je isti dan naredio sakramenat Ispovijedi i dao 
vlast apostolima i njihovim nasljednicima da opra- 
štaju grijehe. Sakramenat ispovijedi je prvi dar Spa- 
sitelja nama ljudima poslije pobjede nad grijehom. 
To je prvi dar Otkupljenja koji nam je Isus prire- 
dio svojom smrću na križu! Zahvali Bogu za tu mi- 
. odluči da ćeš se dobro pripravljati za sv. ispo- 
vijed. 

Tako se spremaj za sv. ispovijed kao da je to 
tvoja posljednja ispovijed u životu. I 

Molitva: »Vjerujem u oproštenje gri- 
jeha«. 

ge e nn | 

32. ISUS OSNIVA SVOJU CRKVU — O CRKVI 
KATOLIČKOJ 


Isus je od početka svoga javnoga života učio da 
se približilo kraljevstvo Božje. Isus je i 
sam počeo osnivati to Božje kraljevstvo; okupljao je 
oko sebe učenike. Između njih je izabrao dvanaesto. 
ricu kao svoje posebne poslanike. To su apostoli. Iz- 
među apostola posebno je odlikovao sv. Petra. 


Kad je jednom sv. Petar priznao Isusa za Sina Bo. 
žjega, rekao je Isus Petru: »Ti si Petar, to jest stijena, 
i na toj stijeni sazidat ću Crkvu svoju i vrata paklena 
neće je nadvladati. I tebi ću dati ključeve od kraljev- 
stva nebeskoga. Pa što god svežeš na zemlji, bit će sve- 
zano i na nebesima, i što god razriješiš na zemlji, bit 
će razriješeno i na nebesima.« Tim je riječima Isus obe- 
ćao Petru da će mu dati najveću vlast u svome kraljev- 
stvu. — Što je Isus obećao to je izvršio poslije svoga 

uskrsnuća. Kad se Isus javio apostolima na Galilejskom 
jezeru, upitao je Petra: »Ljubiš li me više nego ovi?« 
Petar odgovori: »Da, Gospodine, ti znaš da te ljubim«. 
Reče mu Isus: »Pasi jaganjce moje!« Opet ga 
upita Isus: »Petre, ljubiš li me?« Petar odgovori: »Da, 
Gospodine, ti znaš da te ljubim«. Reče mu Isus: »Pasi 
jaganjcemoje!« I treći put ga zapita Isus: »Petre, 
ljubiš li me?« A Petar se ražalostio što ga je Isus i treći 
put pitao, pa je odgovorio: »Gospodine, ti sve znaš! Ti 
znaš da te ljubim«. A Isus mu reče: »Pasi ovce 
moje!« 

Jaganjci su kšćani na zemlji, a ovce su apo- 
stoli i njihovi nasljednici: biskupi. Jedne i druge pre- 
dao je Isus apostolu Petru i njegovim nasljednicima, 
da ih pasu, tj. naučavaju i vode u život vječni. Tako 
je Isus osnovao kraljevstvo, zajednicu svojih vjernika, 
koja se zove Katolička Crkva. Nasljednik svetoga 
Petra je Sveti Otac Papa. 


X 


119. Što je Katolička Crkva? 


Katolička Crkva jesu svi kršćani na zemlji koji imaju 
Svetoga Oca Papu za vrhovnoga vidljivoga poglavara. 


120. Koga je Isus postavio prvim vrhovnim vidlji- 
vim poglavarom Katoličke Crkve? 


Prvim vrhovnim vidljivim poglavarom Katoličke Cr- 
kve postavio je Isus apostola Petra. 


Zato se sveti Petar slika obično s ključevima u ru- 
ci. Sv. Petar je umro kao biskup grada Rima. Njegov 
nasljednik je rimski biskup koga zovemo Sveti Otac 
Papa. 

121. Tko je po smrti svetoga Petra vrhovni pogia- 
var Katoličke Crkve? 


Po smrti svetoga Petra je vrhovni vidljivi poglavar 


Katoličke Crkve Sveti Otac Papa. 


Riječ Papa znači Otac. Prvi Papa je bio apostol 
Petar. 


122. Koje dužnosti imamo prema Sv. Ocu Papi? 


Svetog Oca Papu trebamo poštovati kao vrhovnog 
poglavara Crkve i slušati u svemu što nam u ime Isusa 
nalaže za spasenje. 





PRIMJENA NA ŽIVOT. Isus se pobrinuo da se 
mogu spasiti svi ljudi do svršetka svijeta. Zato nam 
je dao svoju Crkvu da nas vodi u vječni život. Po- 
štuj Svetoga Oca Papu, jer je on Isusov namjesnik 
na zemlji i vrhovni učitelj i pastir cijele Crkve. Moli 
za njega! 

Molitva: »Vjerujem u svetu Crkvu ka- 
toličku«. 

33. ISUS DAJE SVOJOJ CRKVI BISKUPE I 
SVEĆENIKE — SAKRAMENAT SVEĆENIČKOG REDA 


Kad je Isus na posljednjoj večeri pretvorio kruh i 
vino u svoje tijelo i krv, rekao je apostolima: »To či- 
hite ina mojlsponen «. 

Na dan uskrsnuća rekao je Isus apostolima: »Pri- 
mite Duha Svetoga i kojima oprostite 
grijete, oprostit će im sea kojima za 
držite, zadržat će se«. 

Poslije svoga uskrsnuća javio se Isus opet aposto- 
lima na gori u Galileji. Ondje se sakupilo više stotina 
vjernika. I kad su vidjeli Isusa, poklonili su mu se. A 
Isus pristupi k apostolima i reče im: »Dana mi je sva 
vlast na nebu i na zemlji. Idite dakle i nauča- 
vajte svenarodeikrstiteihiuime Oca 
Sinai Duha Svetoga. Učite ih da drže sve što 
sam vam zapovjedio. I evo, ja sam s vama u 
sve dane do svršetka svijeta«. 

Tako je Isus dao apostolima vlast: pretvarati kruh 
i vino u Tijelo i Krv njegovu, zatim opraštati grijehe 
i naučavati sve narode. — Kad su apostoli primili tu 
vlast, postali su svećenici i biskupi. Oni su primili sve- 
ćeničku vlast i milost i svećenički red. Apostoli 
su po nalogu Spasitelja prenosili svoju vlast na svoje 
nasljednike, jer im je Isus obećao da će s njima ostati 
do konca sviieta. Polagali su im ruke na glavu i molili 
nad njima. Tako su ih posvećivali za svećenike. 


se 


123. Što je svećenički red? 

Svećenički red je sakramenat kojim se kršćaninu po- 
djeljuje svećenićka vlast i milost da može dostojno vršiti 
svetu službu. 

Nasljednici apostola jesu biskupi i svećenici. 


124. Koju vlast imaju biskupi i svećenici? 
Biskupi i svećenici imaju vlast: pretvarati kruh i vino 


u tijelo i krv Isusovu, opraštati grijehe i naučavati nauk 
Isusov. 


Iko jednom primi svećenički red, ostaje svećenik 
zauvijek, te se ne može po drugi put rediti za sveće- 
nika (neizbrisiv biljeg). 

125. Zašto nam Isus daje biskupe i svećenike? 


Biskupe i svećenike daje nam Isus da nas vode u 
vječni živoi. 


Biskupi i svećenici, koji su pod vrhovnim pogla- 
varom, Svetim Ocem Papom, jesu naši crkveni ili du- 
hovni poglavari. Svećenički red podjeljuje samo bi- 
skup. Svećenici mogu postati oni kršćanski mladići koji 
osjećaju u sebi da ih Bog zove u svetu službu. 





PRIMJENA NA ŽIVOT. Isus nam danas šalje 
biskupe i svećenike po svojem vidljivom namjesniku 
Svetom Ocu Papi da nas naučavaju u katoličkoj vje- 
ri i da nas vode tako u nebo! 

Velika je čast biti od Boga pozvan za svećenika. 
To je ujedno i čast za obitelj iz koje Bog zove mla- 
dića u svećenike. Tko osjeća u sebi poziv Božji da 
bude svećenik, neka mu se odazove i živi savjesno 
po nauci Isusovoj. Njega čeka velika nagrada u vieč- 
nosti. Moli Boga da pozove što više dobrih mladića 
u svoju svećeničku službu. Na molitvu za svećenike 
sjećaju nas post i nemrs na početku svake četvrt 
godine (kvatri). 

34. ISUS UZAŠAO NA NEBO — SPASOVO 


Isus je 40 dana poslije uskrsnuća ostao na zemlji. 
Na 40. dan javio se svojim učenicima u Jeruzalemu. 
Naložio im je da ostanu u gradu i čekaju dolazak Du- 
ha Svetoga. Zatim ih je poveo na Maslinsku goru. 


Kad su došli na Maslinsku goru, podiže Isus ruke 
i blagoslovi ih. I poče se uznositi u nebo, a oblak ga 
zaklopi i više ga nisu vidjeli. Isus uzađe na nebo gdje 
sjedi Bogu Ocu o desnu. 

Dok su apostoli gledali na nebo, kamo je uzašao 
Isus, pokazaše im se dva anđela u bijelim haljinama i 
rekoše im: »Ovaj Isus, koji je uzašao na nebo, tako će 
opet doći kao što ste vidjeli da je otišao na nebo«. 
I apostoli se poklone Isusu i vrlo radosni vrate se u 
Teruzalem. . 


že 

126. Koliko je dana ostao Isus na zemlji poslije 
svoga uskrsnuća? 


Poslije svoga uskrsnuća ostao je Isus na zemlji još 
četrdeset dana i više puta se pokazao svojim učenicima. 


Isus je uzašao na nebo na Maslinskoj gori pred 
svojim učenicima. — Spomen na taj dan slavimo na 
Spasovo. 


Isus je svojom snagom uzašao na nebo. U nebo je 
ušao kao naš Spasitelj, pobjednik nad grijehom i smr- 
ću. Zato mu je Otac nebeski dao i kao čovjeku vlast 
da upravlja svijetom do konca svijeta. On je u nebu 
naš Gospodar, Kralj i Svećenik. S neba nas preko svo- 
je crkve vodi u nebo. 


127. Zašto je Isus uzašao na nebo? 


Isus je uzašao na nebo da i kao čovjek primi vlast 
nad svijetom i da nam pripravi mjesto u nebu. 


Pravednici Staroga zavjeta čekali su da ih Isus ot- 
kupi i sa sobom povede u nebo. 


128. Koga je Isus sa sobom poveo u nebo? 


Isus je poveo sa sobom u nebo duše pravednika koje 
su bile u pretpaklu. 


129. Možemo li i mi doći k Isusu u nebo? 


I mi možemo doći k Isusu u nebo, ako budemo vje- 
rovali u njega, primali svete sakramente i držali njegove 
zapovijedi. 

PRIMJENA NA ŽIVOT. U šestom članku »Vje- 
rovanja« velimo: »Uzašao na nebesa, sjedi 
o desnu Boga Oca svemogućega«. 

Anđeli i sveci presretni su, jer gledaju u nebu 
Isusa licem u lice. Ali je Isus također na zemlji, 
samo je sakriven u Presvetom Oltarskom Sakramen- 
tu. Pobožno i često primaj Ga u svetoj pričesti, pa 
ćeš Ga i ti jednoć gledati u slavi nebeskoj! 

Svoj život uredi tako da bude prava služba Isu- 
su, Kralju neba i zemlje. Tko s Kristom trpi, taj će 
i s Kristom kraljevati. Često misli na sreću koju ti 
Isus pripravlja u nebu, a osobito kada te stignu ne- 
volje i bolesti. 

35. ISUS ŠALJE SVOJOJ CRKVI DUHA SVETOGA — 
DUHOVI 


Po uzašašću Isusovu bili su apostoli u Jeruzale- 
mu u jednoj kući. S njima je bila i Marija, Majka Isu- 
sova, s drugim pobožnim ženama i molila se Bogu. 
Mjesto Jude izabrali su apostoli Matiju i primili ga me- 
đu apostole. I tako ih je bilo opet dvanaest. 


Pedeseti dan po Uskrsu bili su svi zajedno na is- 
tom mjestu. Ujedanput se začuje šum s neba, kao od 
silnoga vjetra, i napuni svu kuću gdje su bili. I po- 
kažu im se razdijeljeni jezici, kao od vatre, i spuste se 
po jedan na svakoga od njih. I svi su primili Duha 
Svetoga i počeli govoriti različite jezike. 

Kada se čuo onaj glas s neba, sabralo se mnogo 
ljudi pred kućom apostola. A Petar im reče: »Izraelci! 

Vi ste pribili na križ i ubili Isusa koji je među vama 
činio mnogo čudesa. Taj Isus je uskrsnuo i uzašao na 
nebo, a danas je poslao Duha Svetoga«. Kad su to lju- 
di čuli, vrlo su se ražalostili i upitali su Petra: »Što 
ćemo činiti?« A Petar im reče: »Pokoru činite i neka se 
krsti svaki od vas pa ćete i vi primiti Duha Svetoga!« 
I pokrsti se taj dan oko tri tisuće ljudi. 


se 


130. Kada su apostoli primili Duha Svetoga? 


Apostoli su primili Duha Svetoga pedeseti dan poslije 
Isusova uskrsnuća. 


Spomen na taj događaj slavimo na Duhove. 

Isus je apostolima zapovjedio neka krštavaju lju- 
de u ime Oca i Sina i Duha Svetoga. Tako je ljude učio 
da Duh Sveti jednako može opraštati grijehe kao Otac 
i Sin, i da je Duh Sveti pravi Bog. 

131. Tko je Duh Sveti? 

Duh Sveti je treća božanska osoba, s Ocem i Sinom 


pravi Bog. 


Duh Sveti se slika kao golub, jer se tako pojavio 
kad se Isus krstio. A slika se i kao vatreni jezici, jer 
ie na Duhove u slici vatrenih jezika sišao na apostole. 


132. Zašto je Isus poslao Duha Svetoga? 


Isus je poslao Duha Svetoga da Crkvu vodi i pouča- 
va, a vjernike da posvećuje i jača da mogu po vjeri živjeti. 


Mi prvi put primamo milost Duha Svetoga u sve- 
tom krštenju. Duh Sveti je kao Bog svagdje, a osobito 
u Katoličkoj Crkvi i u duši pravednika. 

133. Kako dugo ostaje Duh Sveti u duši praved- 
nika? 


Duh Sveti ostaje u duši pravednika dokle god čovjek 
ne sagriješi smrtnim grijehom. 


Duh Sveti nas posvećuje. Zato se zove Posveti- 
telj. 


PRIMJENA NA ŽIVOT. U osmom članku »Vje- 
rovanja« kažemo: »Vjerujem u Duha Sveto- 
ga«. Čuvaj se grijeha da ti bude duša dostojan 
hram Duha Svetoga! Prije svakoga važnoga posla, 
osobito prije primanja sakramenata, zazovi Duha 
Svetoga u pomoć. Zato se često moli Duhu Svetomu. 
Osobito ga moli pobožno da udijeli tvojoj duši se- 
dam svojih darova: dar mudrosti, razuma, 
savjeta, jakosti, znanja, pobožnosti i 
straha Božjega. 

36. ĐAKON FILIP KRSTI KRALJEVA DVORANINA 
— SAKRAMENAT KRŠTENJA 


Poslije dolaska Duha Svetoga na apostole bilo je 
sve više ljudi koji su vjerovali u Isusa. Tako se jed- 
nom vraćao iz Jeruzalema dvoranin etiopske kraljice. 
On je sjedio u kolima i čitao Sveto pismo. K njemu 
pristupi đakon Filip, jedan od onih koji su pomagali 
apostole. Ovaj zapita dvoranina da li razumije što či- 
ta. Dvoranin mu odgovori: »Kako bih mogao razumje- 
ti ako mi tko ne objasni?« I zamoli Filipa neka sjedne 
k njemu u kola. Filip učini tako pa mu objasni Sveto 
pismo i pouči ga u Isusovoj vjeri. 

Putem su došli do neke vode i dvoranin je zaželio 
da ga Filip krsti. Filip mu reče: »Ako vjeruješ od sve- 
ga srca, možeš se krstiti«. Dvoranin odgovori: »Vjeru- 
jem da je Isus Sin Božji«. I zapovjedi da kola stanu. 
Njih dvojica siđu s kola, i Filip pokrsti dvoranina. 
Potom je dvoranin otišao kući i radovao se što je pri- 
mio sakramenat krštenja. 


* 


Isus je rekao: »Ako se tko ne preporodi vodom i 
Duhom Svetim, ne može ući u kraljevstvo nebesko«. 


134. Koji je sakramenat najpotrebniji za spasenje? 


Najpotrebniji sakramenat za spasenje jest sakrame- 
nat krštenja. 


135. Koje grijehe oprašta sakramenat krštenja? 


Sakramenat krštenja oprašta istočni grijeh i sve gri- 
jehe te kazne za grijehe što ih je čovjek možda učinio 
prije krštenja. 

136. Koju milost dobivamo u sakramentu krštenja? 





U sakramentu krštenja dobivamo posvećujuću milost 
te postajemo djeca Božja i baštinici neba. 


Po svetom krštenju postajemo kršćani, tj. člano- 
vi Katoličke Crkve. Time dobivamo pravo da valjano 
primamo ostale sakramente. Zato je krštenje prvi Sa- 
kramenat. On se može primiti samo jednom u životu, 
jer u krštenju sam Isus Krist bilježi dušu krštenika 
svojoin slikom (neizbrisiv biljeg). Tko bi krštenje pri- 
mio po drugi put, učinio bi teški grijeh, a takvo kr- 
štenje ne bi bilo valjano. 


137. Kako se podjeljuje sakramenat krštenja? 


Sakramenat krštenja podjeljuje se ovako: Kršteniku 
se polijeva glava vodom i ujedno se izgovaraju Kristove 
riječi: »Ja te krstim u ime Oca i Sina i Duha Svetoga«. 

Krsti obično svećenik, i to župnik ili njegov za- 
mjenik. U nuždi smije krstiti svaki čovjek bez razlike, 
ako ima nakanu krstiti i ako upotrijebi vodu i riječi 
krštenja onako kako to određuje Crkva. Ako je mo- 
guće neka budu kod takva krštenja prisutna dva svje- 
doka ili barem jedan. 

Bez krštenja ne može nitko doći u vječno blažen- 
stvo. Zato Crkva želi da se krštenje djeteta iza rođe- 
nja ne odgađa nadugo. 


PRIMJENA NA ŽIVOT. Po svetom krštenju po- 
stao si hram Duha Svetoga. Nemoj nikad tjerati 
Duha Svetoga teškim grijehom iz svoje duše. Budi 
zahvalan Bogu za tu milost. No sjećaj se i onih mi- 
lijuna pogana koji još nisu primili svetoga krštenja. 
Moli Boga neka im pošalje misionare da ih pouče 
u kršćanskoj vjeri i pokrste. 

Pazi da se nikada ne iznevjeriš svojoj majci 
Crkvi katoličkoj koja te je po krštenju primila za 
svojega člana! Zazivaj u pomoć i slavi onoga sveca 
čije si ime primio(la) na svetom krštenju, i nastoj 
da živiš po njegovu svetom primjeru! 

37. APOSTOLI PODJELJUJU SV. POTVRDU — 
SAKRAMENAT POTVRDE ILI KRIZMA 


Mnogi židovi primili su vjeru Isusovu i pokrstili 
se. Njihovim poglavarima to nije bilo pravo, i počeli su 
oštro progoniti kršćane u Jeruzalemu. Tada su mnogi 
od njih ostavili grad i razišli se po cijeloj židovskoj 
zemlji. 

Đakon Filip otišao je u grad Samariju. Tamo je 
naučavao ljude i ozdravljao bolesnike. Zato su mnogi 
vjerovali u Isusa i pokrstili se. To su čuli apostoli u 
Jeruzalemu pa su poslali onamo Petra i Ivana da po- 
krštenima dijele Duha Svetoga. I oni pođu pa se po- 
mole za njih. A kad su na krštene položili ruke, pri- 
mili su i oni Duha Svetoga. 

Tako su apostoli podjeljivali sakramenat potvrde. 
Vlast podjeljivati svetu povrdu prešla je od apostola 
na biskupe. 

* 


138. Šta je sv. Potvrda? 


Sveta potvrda je sakramenat u kojem se potvrđeniku 
daje Duh Sveti. 


Kod rimokatolika podjeljuje sakramenat potvrde 
redovno sam biskup, a kod grkokatolika biskup ili sve- 
ćenik. 

Sveto ulje, kojim biskup pomaže čelo potvrđenika, 
zove se krizma, a posvećuje ga biskup na Sveti Če- 
tvrtak. 

139. Kako se podjeljuje sv. Potvrda? 


Sv. Potvrda se podjeljuje ovako: Biskup polaže ruku 
na onoga koji se potvrđuje. moli nad njim i čini mu na 
čelu svetom krizmom znak križa. 

Kod toga čina govori biskup ovo: »Znamenujem 
te znakom križa i potvrđujem te krizmom spasa. U 
ime Oca i Sina i Duha Svetoga. Amen«. 


140. Koju nam posebnu milost daje Duh Sveti u 
sakramentu potvrde? 


U sakrameniu potvrde daje nam Duh Sveti posebnu 
milost da možemo svoju vjeru stalno ispovijedati i po 
vjeri živjeti. 


Sakramenat svete potvrde nas utvrđuje kao kr- 
šćane time što po svetoj potvrdi od vjernika posta- 
jemo borci i apostoli Kristovi. Kao borci Kristovi po- 
stajemo sposobni da se borimo protiv đavla, grijeha i 
naših zlih nagnuća. Kao apostoli Kristovi dobivamo 
pomoć da pomažemo bližnjemu u spasu duše. Duša po- 
tvrđenika postaje u sv. Potvrdi obilježena neizbrisivim 
biljegom borca Kristova. Zato se sv. Potvrda može pri- 
miti samo jedanput u životu. Tko bi po drugi puta po- 
kušao primiti sv. Potvrdu, teško bi sagriješio. 


141. Kako se treba dostojno pripremiti za sv. Po- 
tvrdu? 


Da se za svetu Potvrdu dostojno pripremimo, treba 
biti u milosti posvećujućoj i biti poučen u vjerskim isti- 
nama. 


Prije sv. Potvrde treba se redovno ispovjediti i 
pričestiti. Tko primi sv. Potvrdu u teškom grijehu čini 
novi grijeh svetogrđa. 

Svaki potvrđenik ima svoga kuma. Dužnost je ku- 
ma da nas pomaže te možemo kao kršćani po vjeri ži- 
vjeti. Zato kum treba da bude kalolik i da je sam 

već primio sv. Potvrdu. Ne smije biti isti kum koji je 
bio na krštenju. Kod potvrđivanja drži kum ruku na 
desnom ramenu potvrđenika(ce). 


Kad primiš sakramenat potvrde, ne idi odmah ku- 
ći, nego čekaj dok biskup podijeli blagoslov svima za- 
jedno. 


PRIMJENA NA ŽIVOT. Na sv. Potvrdi primio 
si obavezu da otvoreno ispovijedaš svoju vjeru. Na 
to te sjeća križ što ti ga je biskup načinio na čelu. 
Nikad toga ne zaboravi u časovima kad tvoja vjera 
dođe u opasnost. Kao vojnik Kristov nemoj nikada 
napustiti njegove vjere, nego je svojim kršćanskim 
životom jačaj i pomaži. Potraži u molitveniku mo- 
litve Duhu Svetom, moli ih često, a osobito moli za 
sedam darova Duha Svetoga. 

38. APOSTOLI DOVRŠUJU ISUSOVO DJELO 


E 

Isus je prije svoga uzlaska na nebo naložio apo- 
stolima dvoje: Prvo da naučavaju njegovu nauku, dru- 
go da krštavaju sve ljude. 

Apostoli su vjerno izvršavali Isusovu zapovijed. Ne- 
ustrašivo su propovijedali Isusa Krista u Jeruzalemu i 
po čitavom svijetu. Što su naučavali zapisano je u Vje- 
rovanju Apostolskom. 

Apostoli su dijelili i svete sakramente. Isus je htio 
dati svima ljudima svoju milost. Milost se ne može vi- 
djeti. Zato je Isus ustanovio vanjske znakove koji nam 
kazuju kakvu nam milost Isus daje. Vanjski znakovi 
koje je Isus ustanovio da nam podjeljuju milost, zovu 
se sveti sakramenti. Ima sedam svetih sakrame- 
nata: 


. Krštenje 

. Potvrda 

. Sveta Pričest 

. Ispovijed 

. Bolesničko pomazanje 
. Svećenički red 

. Ženidba. 


Krštenje nam oprašta istočni grijeh i sve grijehe 
što ih je čovjek možda učinio prije krštenja. Potvrda 
nam daje Duha Svetoga. Sveta Pričest nam daje Tije- 
lo i Krv Isusa Krista pod prilikama kruha i vina. Ispo- 
vijed nam oprašta grijehe koje smo učinili poslije kr- 
štenja. Bolesničko pomazanje daje bolesnicima milost 
na korist duše i tijela. Svećenički red daje svećeničku 
vlast. Ženidba daje ženidbenim drugovima roditeljsku 
vlast. 


=I O UL > BN oš 

LI, 


Isus je apostolima još dao i vlast da izdaju zapo- 
vijedi koje će vjernici održavati. Rekao im je: »Što 
god svežete na zemlji, bit će svezano na nebu, i što 
god razriješite na zemlji, bit će razriješeno i na ne- 
bu«. Ono što apostoli i njihovi nasljednici narede, du- 
žni su vjernici izvršavati. Zato je Isus rekao apostoli- 
ma: »Tko vas sluša, mene sluša; tko vas prezire, mene 
prezire«. 

Apostoli i njihovi nasljednici služili su se ovom 
vlašću. To su činili kad je bilo potrebno protumačiti 
koju Božju zapovijed. Tako su s vremenom nastale Cr- 
kvene zapovijedi. 

X 


142. Od koga je Crkva dobila vlast izdavati zapo- 
vijedi? 

Crkva je dobila vlast izdavati zapovijedi od Isusa Kri- 
sta da možemo sigurno izvršiti Božje zapovijedi. 

143. Koje je zapovijedi Crkva izdala? 

Crkva je izdala pet zapovijedi: 


1. Svetkuj zapovijedane blagdane i slušaj pobožno sve- 
tu misu u nedjelju i zapovijedane blagdane. 


2. Posti zapovijedane poste i u određene dane ne mrsi. 


3. Svake se godine najmanje jedanput ispovijedi i o 
Uskrsu pričesti. 


4. Drži se ženidbenih zakona svete Crkve. 
5. Doprinosi za crkvene potrebe. 


Blagdani nas sjećaju na najvažnije zgode života 
Isusova ili Marijina. 


ll1 


Postiti znači jesti samo jednom do sita u jednom 
danu. Ne mrsiti znači ne jesti meso u petak i druge od- 
ređene dane. Postiti su dužni kršćani koji su navršili 
21. godinu života do 60. godine. Ne mrsiti su dužni svi 
kršćani koji su navršili 14. godimi života — pa do 
svoje smrti. 


PRIMJENA NA ŽIVOT. Svete sakramente pri- 
maj uvijek s velikom pobožnošću. Kroz njih dolažiš 
u živu vezu s Isusom Kristom i Duhom Svetim. Kao 
vjerni Kristov učenik nastoj crkvene zapovijedi sa- 
vjesno izvršavati. Osobito svetkovanje blagdana, slu- 
šanje sv. Mise te post i nemrs. 

39. PRIČA O BOGATAŠU I PROSJAKU LAZARU — 
SMRT — POSEBNI SUD 


Isus je pripovijedao ovu priču: 

Bio je neki bogat čovjek koji se oblačio u skupo 
odijelo i gostio se svaki dan gospodski. A bio je jedan 
prosjak po imenu Lazar koji je ležao pred njegovim 
vratima. On je želio da se nasiti mrvicama s bogataše- 
va stola, ali mu ih nitko nije dao. 


Dogodilo se da je umro prosjak i odnijeli ga anđe: 
li u naručje Abrahamovo, u raj. A umro je i bogati 
čovjek i došao u pakao. 


Kad je bio u paklu u mukama i podigao svoje oči, 
ugledao je izdaleka Abrahama i Lazara u raju i povi- 
kao: »Oče Abrahame! Smiluj se meni i pošalji Lazara 
neka umoči u vodu vrh od svojega prsta da mi rashla- 
di jezik, jer se mučim u ovom ognju.« Abraham mu 
reče: »Sine! Spomeni se da si primio dobra u svome 

životu, a Lazar opet zla; sad se pak on tješi, a ti se 
mučiš«. Tada reče bogataš: »Molim te, oče, da pošalješ 
Lazara u kuću mojega oca neka kaže mojoj braći da 
ne bi i oni došli u ovo mjesto muka«. I reče mu Abra- 
ham: »Imaju Mojsija i proroke (tj. svećenike), neka 
njih slušaju«. A on reče: »Ne, oče Abrahame, nego ako 
im dođe tko iz mrtvih, činit će pokoru«. Ali mu reče 
Abraham: »Ako njih ne slušaju, ne bi vjerovali ni on- 
da kad bi tko ustao od mrtvih.« 


ra 
144. Što biva s dušom kad čovjek umire? 
Kad čovjek umire, duša se rastaje s tijelom. 


Rastanak duše s tijelom zovemo smrt. Ona je ka: 
zna za istočni grijeh. I sam Isus je umro. Poslije smrti 
je uzašao k Ocu na nebo. Zato je i naša smrt vrata 
koja nas vode u život kod Oca na nebu. 


145. Kamo se vraća tijelo kad čovjek umre? 


Kad čovjek umre, tijelo se vraća u zemlju. 


Sv. pismo uči: »Ljudima je određeno jedanpui 
umrijeti, a potom je sud«. 

146. Kamo ide duša kad čovjek umre? 

Kad čovjek umre, duša ide k Bogu na sud. 


147. Kako se zove sud koji će biti odmah poslije 
smrti? | 


Sud koji će biti odmah poslije smrti zove se po 
sebni sud. 


Na posebnom sudu sudi se svakomu čovjeku po 
sebice. | 


114 





148. Kamo ide duša poslije posebnog suda? 


Poslije posebnog suda ide duša ili u nebo ili u pakao 
ili u čitilište. | 


149. Koje duše idu u čistilište? 
U čistilište. idu duše pravednika koje nisu posve čiste 
od grijeha ili još imaju kazne za grijehe. 


Dušama u čistilištu možemo pomoći svojim molit- 
vama. Crkva nas sjeća duša u čistilištu na DUŠNI1 
DAN, 2. studenoga. Dobri kršćani svaki dan mole za 
duše u čistilištu. 





PRIMJENA NA ŽIVOT. Četiri posljednje stvari 
čovjeka jesu: Smrt, sud, pakaoi nebo. Sveto 
pismo nas ovako uči: »U svim djelima svojim spo- 
meni se posljednjih (stvari) svojih pa nećeš nikada 
sagriješiti!« ' . j : 

Posljednje stvari čovjeka pokazuju u žarkom 
svjetlu što je grijeh u očima Božjim. One nas uče 
da se čuvamo smrtnog grijeha kao najvećeg neprija- 
telja spasa naše duše. Ali jednako tako pokazuju ko- 
lika je sreća živjeti u milosti posvećujućoj i s pouzda- 
njem očekivati dolazak Isusa Krista. | me 

Svaki dan moli da umreš u milosti Božjoj. 

40 SVRŠETAK SVIJETA — OPĆENITI SUD 


Jednom su apostoli upitali Isusa po čemu će ljudi 
poznati da je došao svršetak svijeta. Isus im odgovo- 
ri: »Ustat će narod protiv naroda. Bit će veliki potre- 
Si i po različitim mjestima bit će glada i kuge. Ali pri- 
je svega toga progonit će vas i baciti u tamnice radi 
mojega imena. Poslije te nevolje sunce će pomračiti, 
a mjesec neće dati svoje svjetlosti i zvijezde će pasti 
s neba. I tada će ljudi ugledati Isusa gdje ide na ne- 
beskim oblacima s velikom silom i slavom. A onaj dan 
i uru nitko ne zna: ni anđeli na nebu, nego samo Otac 
moj« rekao je Isus. 

Kad dođe taj strašni dan, tada će svi koji su u 
grobovima čuti glas Sina Božjega. I množina onih ko- 
ji spavaju u prahu zemlje probudit će se i mrtvi će 
uskrsnuti. I ustat će jedni za život vječni, a drugi za 
sramotu da je uvijek gledaju. A koji su bili dobri, svi- 
jetlit će kao sjaj nebeskog svoda. 

Poslije uskrsnuća tijela sabrat će se svi narodi pred 

Isusovim prijestoljem, i svi će narodi vidjeti Isusovu 
slavu. 
Kad Isus sjedne na svoje prijestolje, otvorit će se 
knjiga života, i sve će se saznati što je bilo tajno i sa- 
kriveno. Tada će se otkriti što su ljudi mislili, govo- 
rili i činili. Potom će Isus razlučiti dobre od zlih kao 
što pastir razlučuje ovce od jaraca. Dobre će staviti 
sebi na desnu stranu, a zle na lijevu. Onima s desne 
strane reći će Isus: »Dođite, blagoslovljeni Oca mo- 
jega, i primite kraljevstvo nebesko!« A onima s lijeve 
strane reći će: »Idite od mene, prokleti, u oganj vječ- 
ni!« I zli će otići u pakao, a pravedni u nebo. 


* 

150. Kad će Isus opet vidljivo doći na zemlju? 
Isus će opet vidljivo doći na zemlju na svršetku 
svijeta. 


151. Zašto će Isus doći na svršetku svijeta? 
Na svršetku svijeta doći će Isus zato da sudi sve 
ijuđe, dobre i zle. 


152. Kako se zove sud na svršetku svijeta? 

Sud na svršetku svijeta zove se sudnji dan ili 
općeniti sud, jer će se suditi svima ljudima svega 
svijeta zajedno. 


153. Što će Bog učiniti prije općenitog suda? 
Prije općenitog suda Bog će tjelesa mrtvih opet 
oživjeti. 


154. Kako zovemo to što će Bog tjelesa mrtvih opet 
oživjeti? 

To što će Bog tjelesa mrtvih opet oživjeti zovemo 
uskrsnuće tijela. 


155. Što će Bog učiniti poslije općenitoga suda? 


Poslije općenitog suda Bog će dobre uzeti na nebo, 
a zle poslati u vječni oganj. 


Nebo je mjesto gdje pravednici uživaju vječno 
blaženstvo. 

Pakao je vječni oganj gdje će biti uvijek plač i 
škripanje zuba. 

U nebo dolaze oni koji umiru u milosti posveću- 
jućoj, a nemaju na duši ni lakog grijeha, niti trebaju 
trpjeti vremenite kazne. 

U pakao dolaze oni koji umiru s teškim grijehom 
na duši. 

156. Što je život vječni? 


Život vječni je život blaženih na nebu kojemu nema 
kraja. 


Blaženi u nebu ne trpe nikakvih boli, a uživaju 
neizrecivu sreću u Bogu. 

I osuđeni će uvijek živjeti ali u paklu gdje će se 
mučiti po sve vijeke. Oni neće nikada ugledati ni po- 
sjedovati Boga. 

Poslije općenitog suda neće više biti čistilišta ne- 
go samo nebo i pakao. 





PRIMJENA NA ŽIVOT. Na sudnji dan doći će 
Isus Krist kao Kralj. Blagdan Krista Kralja slavimo 
na posljednju nedjelju listopada. 

Što smo dosad učili nalazi se ukratko u dva- 
naest članaka »ojeroranja Apostolskoga«. 

Nabroji dvanaest članaka »Vjerovanja Apostol- 
skoga!« 

1. Vjerujem u Boga, Oca svemogućega, Stvori- 

telja neba i zemlje. 

2. i u Isusa Krista, Sina njegova jedinoga, Go- 

spodina našega. 

3. koji je začet po Duhu Svetom, rođen od Ma- 

rije Djevice; 

4. mučen pod Poncijem Pilatom, raspet, umro 

i pokopan; 
5. sašao nad pakao, treći dan uskrsnuo od 


6. uzašao na nebesa, sjedi o desnu Boga Oca 
svemogućega; 
7. odonud će doći suditi žive i mrtve; 
9. svetu Crkvu katoličku, općinstvo svetih; 
10. oproštenje grijeha; i 
11. uskrsnuće tijela; 
12. život vječni. Amen. 

41. MARIJA NAŠA MAJKA I KRALJICA 


Marija je od svih ljudi najviše sudjelovala kod 
našega otkupljenja. Bog je obećao prvim ljudima da će 
Marija satrti đavlu glavu. Zato ju je sačuvao od istoč- 
noga grijeha. To je Njezina posebna odlika. Marija 
nam je dala Isusa Krista, našega Spasitelja. Ona ga je 
odgajala. Pratila ga je kad je naučavao. Marija je sta- 
jala pod križem. — Tada joj je Isus predao sve nas 
kao svoje sinove. Marija je zajedno s apostolima pri- 
mila Duha Svetoga i molila za Crkvu. Tako se pokazala 
kao majka kršćana. 

Isus je Mariju poslije zemaljskog života uzeo du- 
šom i tijelom na nebo. U nebu je uzvišena nad sve sve- 
le i anđele kao njihova i naša kraljica. Ona osobito moli 
za nas, koji smo po krštenju postali Isusova braća i 
sestre. Ona je naša nebeska Kraljica i Majka. 


* 

157. Kako je Bog posebno odlikovao Blaženu Dje- 
vicu Mariju? 

Bog je dušu Blažene Djevice Marije sačuvao od istoć- 
nog grijeha. 


158. Kako je Bog proslavio svoju Majku? 
Bog je proslavio svoju Majku tako, da ju je poslije 
života na zemlji uzeo dušom i tijelom na nebo. 


To zovemo Uznesenje Marije na nebo, a slavimo ga 
15. kolovoza (Velika Gospa). 

159. Zašto posebno častimo Blaženu Djevicu Ma: 
riju? 

Blaženu Djevicu Mariju posebno častimo zato, jer je 
Ona Majka Isusa Krista i naša Maika i Kraljica. 


Marija nas zagovara osobito u času smrti. Zato 
molimo: »Moli za nas grešnike sada i u čas smrti na- 
še«. Svetkovinu Marije Kraljice slavimo 31. svibnja. 





PRIMJENA NA ŽIVOT. Bog je po Mariji sašao 
na zemlju, da mi po Mariji uzađemo na nebo. 

Neka ne prođe ni jedan dan, a da ne pozdraviš 
svoju nebesku Majku! Pozdravi je ujutro, u podne 
i navečer kad zvoni na pozdrav Mariji. Tko Mariju 
iskreno zaziva, ne ostaje neuslišan! ' 

Blaženu Djevicu Mariju osobito častimo u mje- 
secu svibnju, a u listopadu molitvom krunice. 

Slavnih događaja iz života Isusova i bl. Djevice 
Marije sjećamo se u slavnoj krunici: 

1. Koji je od mrtvih uskrsnuo. 

2. Koji je na nebo uzašao. 

3. Koji je Duha Svetoga poslao. 

4. Koji je tebe, Djevice, na nebo uzeo. 

5. Koji je tebe, Djevice, na nebu okrunio. 

MOLITVE I POUKE 
Znak svetoga križa 


U ime # Oca ti Sina f i Duha Svetoga. Amen. 
Oče naš 


Oče naš, koji jesi na nebesima, sveti se ime tvoje. 
Dođi kraljevstvo tvoje. Budi volja tvoja, kako na nebu 
tako i na zemlji. Kruh naš svagdanji daj nam danas 
I otpusti nam duge naše, kako i mi otpuštamo dužnici- 
ma našim. I ne uvedi nas u napast, nego izbavi nas od 
zla. Amen. 

Zdravo, Marijo 


Zdravo, Marijo, milosti puna, Gospodin s tobom; 
blagoslovljena ti među ženama, i blagoslovljen plod 
utrobe tvoje, Isus. 

Sveta Marijo, Majko Božja, moli za nas grešnike, 
sada i na čas smrti naše. Amen. 

Slava Ocu 


Slava Ocu i Sinu i Duhu Svetomu. Kako bijaše na 
početku, tako i sada i vazda i u vijeke vjekova. Amen. 


Apostolsko vjerovanje 


Vjerujem u Boga, Oca svemogućega, Stvoritelja 
neba i zemlje. I u Isusa Krista, Sina njegova jedinoga, 
Gospodina našega, koji je začet po Duhu Svetom, ro- 
den od Marije Djevice, mučen pod Poncijem Pilatom, 
raspet, umro i pokopan; sašao nad pakao; treći dan 
uskrsnuo od mrtvih; uzašao na nebesa, sjedi o desnu 
Boga Oca svemogućega; odonud će doći suditi žive i 
mrtve. Vjerujem u Duha Svetoga, svetu Crkvu katolič- 
ku, općinstvo svetih, oproštenje grijeha, uskrsnuće tije- 
la i život vječni. Amen. 

Čin vjere 


Vjerujem čvrsto sve, što je Isus Krist učio i što 
sveta katolička Crkva predlaže vjerovati, jer si to obja- 
vio ti, Bože, koji si nepogrešivo istinit. U toj vjeri želim 
živjeti i umrijeti. O Bože, umnoži moju vjeru! 


Deset zapovijedi Božjih 


Ja sam Gospodin Bog tvoj: 

1. Nemaj drugih bogova uz mene. 

2. Ne izusti imena Gospodina Boga svoga uzalud. 
3. Spomeni se da svetkuješ dan Gospodnji. 

4. Poštuj oca i majku da dugo živiš i dobro ti bude 
na zemlji. 

Ne ubij. 

Ne sagriješi bludno. 

Ne ukradi. 
Ne reci lažna svjedočanstva. 
Ne poželi tuđeg ženidbenog druga. 
Ne poželi nikakve tuđe stvari. 


= zam 


> 


Pet crkvenih zapovijedi 


1. Svetkuj zapovijedane blagdane i slušaj pobožno 
svetu misu u nedjelje i zapovijedane blagdane. 

2. Posti zapovijedane poste i u određene dane ne mrsi. 

3. Svake se godine najmanje jedanput ispovjedi i o 
Uskrsu pričesti. 

4. Drži se ženidbenih zakona svete Crkve. 

5. Doprinosi za crkvene potrebe. 


Dvije zapovijedi ljubavi 


1. Ljubi Gospodina Boga svoga svim srcem svojim, 
svom dušom svojom. 
2. Ljubi bližnjega svoga kao sam sebe. 

Čin ufanja 
Ufam se u te, Bože moj, da ćeš mi po zaslugama 
Isusove muke i smrti i po mojim dobrim djelima, uči- 
njenim tvojom pomoću, oprostiti grijehe i dati nebe- 
sku slavu. A to se ufam zato, jer si to obećao ti, Bože 
moj, koji si u svome obećanju stalan i vjeran. 
O Bože, učvrsti moje ufanje. 


Čin ljubavi 
Ljubim te, Bože moj, svim svojim srcem i dušom 
više nego sve drugo na svijetu, jer si dostojan svake 
ljubavi; i radi tebe ljubim svoga bližnjega kao sama 
sebe. O Bože, užeži ognjem svoje ljubavi moje srce! 
Općenita ispovijed 
Ispovijedam se Bogu svemogućem, blaženoj Ma- 
riji vazda Djevici, blaženomu Mihovilu arkanđelu, bla- 
ženomu Ivanu Krstitelju, svetim apostolima Petru i Pa- 
vlu, svima svetima i tebi, oče, da sagriješih vrlo mnogo 
mišlju, riječju i djelom: moj grijeh, moj grijeh, moj 
preveliki grijeh! Zato molim blaženu Mariju vazda Dje- 
vicu, blaženoga Mihovila arkanđela, blaženoga Ivana 
Krstitelja, svete apostole Petra i Pavla, sve Svete i tebe 
oče, da se moliš za me Gospodinu Bogu našemu. Amen. 
Osam blaženstava 


1. Blaženi siromašni u duhu, jer je njihovo kra- 
ljevstvo nebesko. — 2. Blaženi žalosni, jer će se utje- 
šiti. — 3. Blaženi krotki, jer će baštiniti zemlju. — 4. 
Blaženi koji gladuju i žeđaju pravde, jer će se nasititi 


(pravde). — 5. Blaženi milosrdni, jer će milosrđe po- 
Stići. — 6. Blaženi koji su čista srca, jer će gledati 
Boga. — 7. Blaženi miroljubivi, jer će se zvati sinovi 
Božji. — 8. Blaženi koji su progonjeni radi pravedno- 


sti, jer je njihovo kraljevstvo nebesko. 


123 

















Sedam svetih sakramenata 


1. Krštenje — 2. Potvrda — 3. Sveta pričest — 4. 
Ispovijed — 5. Bolesničko pomazanje — 6, Svećenički 
red — 7. Ženidba. 


Sedam darova Duha Svetoga 


1. Mudrost — 2. Razum — 3. Savjet — 4. Jakost 
— 5. Znanje — 6. Pobožnost — 7. Strah Božji. 
Sedam glavnih grijeha 
1. Oholost — 2. Škrtost — 3. Bludnost — 4. Zavist 


— 5. Neumjerenost u jelu i piću — 6. Srditost — 7. 
Lijenost. 


Posljednje stvari čovječje 


Smrt, sud, nebesko blaženstvo za dobre, a pakao 
za zle. 

»U svim djelima svojim spomeni se posljednjih 
stvari, pa nećeš nikada sagriješiti.« 


Osnovne kršćanske dužnosti 


Prva: Kloni se grijeha. 
Druga: Drži Božje zapovijedi i živi kreposno. 


Anđeo Gospodnji 


Anđeo Gospodnji navijestio Mariji. — I ona je za- 
čela po Duhu Svetom. — Zdravo Marijo... 
I Riječ je tijelom postala. — I prebivala među na- 


ma. — Zdravo Marijo... 
— Moli za nas, sveta Bogorodice. 
-— Da dostojni postanemo obećanja Kristovih. 

Pomolimo se. Milost svoju, molimo te, Gospo- 
dine, ulij u duše naše, da mi, koji smo po anđelovu 
navještenju spoznali utjelovljenje Krista, Sina tvoga, 
po muci njegovoj i križu k slavi uskrsnuća privedeni 
budemo. Po istom Kristu Gospodinu našem. Amen. 

Slava Ocu... (Triput) 


Kraljice neba 


Kraljice neba raduj se, Aleluja. — Jer koga si bila 
dostojna nositi, Aleluja. — Uskrsnu kako je rekao, Ale- 
luja. — Moli za nas Boga, Aleluja. — Veseli se i raduj, 
Djevice Marijo, Aleluja; — Jer uskrsnu Gospodin uisti- 
nu, Aleluja. 

Pomolimo se. Bože, koji si se udostojao raz- 
veseliti svijet uskrsnućem svoga Sina Gospodina naše« 
ga Isusa Krista: daj, molimo te, da po njegovoj Majci, 
Djevici Mariji, postignemo radost vječnoga života. Po 
istom Kristu Gospodinu našem. Amen. 


Zdravo, Kraljice 


Zdravo, Kraljice, Majko milosrđa, živote, slasti 1 
ufanje naše, zdravo! K tebi vapijemo prognani sinovi 
Evini. K tebi uzdižemo tugujući i plačući u ovoj su- 
znoj dolini. Svrni, dakle, zagovornice naša, one svoje 
milostive oči na nas, te nam poslije ovoga progonstva 
pokaži Isusa, blagoslovljeni plod utrobe svoje. O blaga, 
o mila, o slatka djevice Marijo! 


Savršeno pokajanje 


Moj Bože, kajem se, i žalim od svega srca, što gri- 
jesima uvrijedih tvoju neizmjernu dobrotu. Čvrsto od- 
lučujem, da te uz pomoć tvoje milosti neću više vri- 
jeđati, da ću za svoje grijehe činiti dostojnu pokoru i 
čuvati se grešne prigode. Amen. 

POGOVOR 


Višestruke okolnosti omogućile su da se povratimo na 
pokušanu diferencijaciju vjeronaučnih udžbenika. Ona po- 
staje danas sve akutnija. Traže je, prije svega, posebno 
odgojni ciljevi za pojedine faze duševnog razvoja mladeži. 
Kao posljedica toga dolazi i. potreba zaokruženosti obuč- 
nog i odgojnog gradiva na dvije skupine; u dva udžbenika. 
(Zadnjih desetak godina imali smo samo jedan udžbenik: 
»Kršćanski nauk«, u kojemu je bila građa za sve razrede, 
koja zapravo treba da bude raspoređena u dva udžbenika). 


Zato smo najprije izdali »Mali kršćanski nauk« kao 
udžbenik za prve dvije godine vjeronaučnog poučavanja, a 
zatim drugi udžbenik: »Srednji kršćanski nauk«. Gradivo 
u »Malom kršćanskom nauku« sačinjava osnovne elemente 
vjerskih zasada, a zaokruženo je i usmjereno na pripravu 
za prvo primanje sakramenata Sv. Ispovijedi i Sv. Pričesti. 
Da bi gradivo što bolje odgovaralo zaokruženosti nižega 
stupnja vjerskog poučavanja, uvodne su jedinice pojedno- 
stavljene. Ujedno su dodane još četiri kateheze: Apostoli 
dovršuju Isusovo djelo i Marija naša Majka i Kraljica. Po- 
red toga unijete su promjene u terminologiju zapovijedi i 
sakramenata prema odredbama episkopata. 


U tehničkom pogledu upozorujemo na »Primjenu na 
život«. Ona je i stvarno dotjerana, a sadrži bitni elemenat 
didaktičkog ternara. U Primjeni se po nekoliko puta vra- 
ćaju neke istine, jer su osnovne za čitav vjerski odgoj. 
Vjeroučitelj će iz više aplikacija izabrati one koje mu u 
njegovim prilikama više odgovaraju. Kod ponavljanja uze- 
toga gradiva težište valja položiti na Primjenu. Ona bi tre- 
bala da zahvati »jezgru« odgajanikove ličnosti, da ga po- 
takne na oživotvorenje vjerskih zasada. A to je, konačno, 
i cilj vjeronaučne pouke. 


Dr N. K. 

